CELEX: 52011PC0844
Language: fi
Date: 2011-12-07
Title: Ehdotus EUROOPAN PARLAMENTIN JA NEUVOSTON ASETUS demokratian ja ihmisoikeuksien maailmanlaajuista edistämistä koskevasta rahoitusvälineestä

|
			
		
		
		52011PC0844
		
			Ehdotus EUROOPAN PARLAMENTIN JA NEUVOSTON ASETUS demokratian ja ihmisoikeuksien maailmanlaajuista edistämistä koskevasta rahoitusvälineestä /* KOM/2011/0844 lopullinen - 2011/0412 (COD) */
			
				
		
		
			
			   	PERUSTELUT
1.           EHDOTUKSEN TAUSTA 
Euroopan unionin perustana olevat arvot ovat
ihmisarvon kunnioittaminen, vapaus, demokratia, tasa-arvo, oikeusvaltio ja
ihmisoikeuksien kunnioittaminen (Euroopan unionista tehdyn sopimuksen 2
artikla). Perussopimuksen mukaisesti unionin toiminta kansainvälisellä tasolla
”perustuu sen perustamisen, kehittämisen ja laajentumisen johtoajatuksena
oleviin periaatteisiin, joita unioni pyrkii edistämään muualla maailmassa:
demokratia, oikeusvaltio, ihmisoikeuksien ja perusvapauksien
yleismaailmallisuus ja jakamattomuus, ihmisarvon kunnioittaminen, tasa-arvo ja
yhteisvastuu sekä Yhdistyneiden Kansakuntien peruskirjan periaatteiden ja
kansainvälisen oikeuden noudattaminen” (21 artikla).
Sen vuoksi demokratian ja ihmisoikeuksien edistäminen
on EU:n ulkoisessa toiminnassa olennaisen tärkeää. Ihmisoikeuksien ja
demokratian edistämiseksi maailmassa EU soveltaa useita toimenpiteitä, joihin
kuuluvat mm. poliittinen vuoropuhelu ja diplomatiaan liittyvät aloitteet sekä
rahoituksellinen ja tekninen yhteistyö ja avunanto. 
Demokratiaa ja ihmisoikeuksia koskevasta
eurooppalaisesta rahoitusvälineestä, jäljempänä ’EIDHR’, annettu asetus[1] on
kyseisen poliittisen strategian kulmakivi ja ainutlaatuinen ja näkyvä ilmaus
EU:n vahvasta sitoutumisesta demokratiaan ja ihmisoikeuksiin. Välineestä on
saatu aitoja tuloksia ja se on johtanut lukuisiin menestystarinoihin. Sillä on
tuettu kansalaisyhteiskuntaa ja ihmisoikeusinstituutioita maailmanlaajuisesti
ja siitä on annettu tukea vaalitarkkailuun. Koska EIDHR on hallituksista
riippumaton ja joustava, se antaa tärkeää lisäarvoa EU:n poliittisten
välineiden valikoimaan.
Uudessa asetuksessa on säilytettävä
demokratiaa ja ihmisoikeuksia koskevan eurooppalaisen rahoitusvälineen
yleistavoitteet ja sen soveltamisala eli ihmisoikeuksien ja perusvapauksien,
demokratian ja oikeusvaltion kehittäminen ja vahvistaminen ympäri maailmaa.
Asetus perustuu demokratian ja ihmisoikeuksien
väliselle vahvalle yhteydelle. Viime vuosina
demokratiaa tukeva EU:n ohjelma on jatkuvasti kehittynyt kohti kattavaa
lähestymistapaa. Erityisesti neuvoston marraskuussa 2009 tekemät päätelmät[2]
demokratian tukemisesta merkitsevät ensimmäistä strategista ja konkreettista
askelta kohti laajempaa ja johdonmukaisempaa demokratian tukemista koskevaa politiikkaa
EU:n ulkosuhteissa. Joulukuussa 2010 komissio antoi ensimmäisen päätelmiä
koskevan seurantakertomuksen, ja neuvosto hyväksyi uusia päätelmiä[3], muun
muassa määritti kymmenen pilottimaata, joissa toimintaohjelma pannaan
täytäntöön ja toimet toteutetaan välittömästi.
Sen vuoksi
pidetään olennaisen tärkeänä, että tulevan EIDHR:n soveltamisala kattaa
nykyiset moninaiset toimet, kuten kampanjointi, keskeiset tukitehtävät ja
kenttäoperaatiot, mukaan luettuna vaalitarkkailu, kaikkien demokratiaan liittyvien
perusoikeuksien sekä kaikkien muiden ihmisoikeuksien ja perusvapauksien
tukeminen. Näin taataan politiikan
järkiperäisyys, lähestymistavan kattavuus, toimien johdonmukaisuus ja
mittakaavaedut.
EIDHR:n soveltamisala on kattanut vuodesta
2007 lähtien viisi tavoitetta:
·                        
Edistetään ihmisoikeuksien ja perusvapauksien
kunnioittamista maissa, joissa ne ovat erityisesti uhattuina;
·                        
Vahvistetaan kansalaisyhteiskunnan asemaa
ihmisoikeuksien ja demokraattisten uudistusten edistämisessä, eri ryhmien
etujen rauhanomaisessa yhteensovittamisessa sekä poliittisten osallistumis- ja
edustusmahdollisuuksien lujittamisessa;
·                        
Tuetaan ihmisoikeuksia ja demokratiakysymyksiä
koskevia toimia EU:n suuntaviivojen kattamilla aloilla. Toimet koskevat muun
muassa ihmisoikeusvuoropuheluita, ihmisoikeuksien puolustajia,
kuolemanrangaistusta, kidutusta, lapsia aseellisissa konflikteissa, lapsen
oikeuksia, naisiin ja tyttöihin kohdistuvaa väkivaltaa ja heihin kohdistuvan
kaikenlaisen syrjinnän torjumista, kansainvälistä humanitaarista oikeutta ja
mahdollisia tulevia suuntaviivoja;
·                        
Tuetaan ja vahvistetaan ihmisoikeuksien,
oikeudenmukaisuuden ja oikeusvaltioperiaatteen noudattamiseen ja demokratian
edistämiseen tähtäävää kansainvälistä ja alueellista toimintakehystä;
·                        
Lisätään kansalaisten luottamusta demokraattisiin
vaalimenettelyihin ja parannetaan vaalimenettelyjen luotettavuutta ja
avoimuutta etenkin vaalitarkkailun avulla.
EIDHR:n mukainen
toimintastrategia[4]
perustuu pääasiassa toimintaan kansalaisjärjestöjen kanssa ja niiden kautta.
Kyseisten kansalaisjärjestöjen tavoitteena on puolustaa kaikkien
demokraattisten prosessien perustana olevia perusvapauksia ja auttaa
kansalaisyhteiskuntaa lisäämään vaikutusvaltaansa poliittisissa uudistuksissa
ja ihmisoikeuksien puolustamisessa. Tämä
toimintastrategian erityisominaisuus säilytetään täysin uudessa asetuksessa. Siten se täydentää uuden sukupolven
maantieteellisiä ohjelmia, joissa demokratia ja ihmisoikeudet
valtavirtaistetaan lisääntyvässä määrin, vaikka siinä keskitytään
pääasiallisesti instituutioiden kehittämiseen. 
Lisäksi EIDHR:stä
annettavassa uudessa asetuksessa EU:lle annetaan tehokkaampia keinoja käsitellä
tilannetta maissa, joissa tilanne on vakava, tai hätätilanteita, joissa
ihmisoikeudet ja perusvapaudet ovat eniten vaarassa. Viimeaikainen
kehitys EU:n naapurimaissa, erityisesti arabikevät, on osoittanut, että
kyseisissä maissa on olemassa voimakas tahto lisätä vapauksia, oikeuksia ja
demokratiaa, ja EU:n on tuettava tätä kehitystä. Euroopan unioni voi
tällaisissa tapauksissa suoraan rahoittaa tilapäisiä toimia suorien avustusten
tai pienimuotoisten avustusten kautta. Näin
menetellään tapauksissa, joissa menettelysäännöt voisivat vaikuttaa
kielteisesti toimien tehokkuuteen tai altistaa edunsaajat vakavalle uhkailulle,
kostotoimille tai muille riskeille. Tilapäiset
toimet voisivat periaatteessa sisältyä strategia-asiakirjoihin ja
vuosiohjelmiin. Kuitenkin poikkeuksellisissa
tapauksissa tilapäiset toimet voitaisiin hyväksyä ohjelmakauden ulkopuolisilla
erityistoimenpiteillä.
Laajemmasta perspektiivistä
katsottuna EIDHR:ää koskevaa asetusehdotusta olisi tarkasteltava kaikki vuosia
2014–2020 koskevan monivuotisen rahoituskehyksen ehdotetut rahoitusvälineet
huomioon ottaen tiedonannon ”Eurooppa 2020 -strategiaa tukeva talousarvio”
mukaisesti. Yhdessä otsakkeen 4 (Globaali
Eurooppa) mukaisten välineiden ja Euroopan kehitysrahaston kanssa uudella
EIDHR-välineellä varmistetaan EU:n ulkoisen toiminnan johdonmukaisuuden ja
tehokkuuden lisääntyminen. 
Euroopan ulkosuhdehallinnon (EUH)
organisaatiosta ja toiminnasta annetun neuvoston päätöksen[5]
mukaisesti korkea edustaja/varapuheenjohtaja varmistaa unionin ulkoisen
toiminnan yleisen poliittisen yhteensovittamisen myös EIDHR:n kautta.
Erityisesti EUH edistää edellä mainitun neuvoston päätöksen 9 artiklan 3 kohdan
mukaisesti EIDHR:n ohjelmasuunnittelua ja hallinnointisykliä.
2.           INTRESSITAHOJEN KUULEMISEN JA
VAIKUTUSTEN ARVIOINNIN TULOKSET
Euroopan komissio
järjesti 26. marraskuuta 2010 – 31. tammikuuta 2011 julkisen kuulemisen EU:n
ulkoisen toiminnan rahoituksesta tulevaisuudessa. Kyseinen prosessi perustui
verkkokyselyyn ja komission ja EUH:n asianomaisten yksikköjen laatimaan
tausta-asiakirjaan ”What funding for EU external action after 2013?” (EU:n
ulkoisen toiminnan rahoitus vuoden 2013 jälkeen). Julkiseen kuulemiseen
saadut 220 vastausta heijastivat laajasti ja monipuolisesti niitä eri
rakenteita, näkökantoja ja perinteitä, jotka ovat ominaisia ulkoiselle
toiminnalle.
Suurin osa vastaajista (noin 70 %) vahvisti,
että EU:n rahoitus antoi huomattavan lisäarvon EU:n ulkoisen toiminnan
rahoitusvälineiden kautta tuetuilla politiikan pääaloilla [6] . Monet
vastaajat esittivät EU:n lisäarvon tärkeimmäksi toiminnan vauhdittajaksi
tulevaisuudessa. He katsoivat, että EU:n olisi hyödynnettävä globaalista
läsnäolosta johtuvaa suhteellista etuaan, laaja-alaista asiantuntemustaan,
ylikansallista luonnettaan, rooliaan koordinaation helpottajana sekä
mittakaavaetuja.
Melkein kaikki
vastaajat (92 %) tukevat eriytetympää lähestymistapaa, joka on räätälöity
edunsaajamaan tilanne huomioon ottaen, joka perustuu päteviin kriteereihin ja
tehokkaaseen tietojenkeruuseen ja jota käytetään keinona lisätä EU:n
rahoitusvälineiden vaikutusta. Yli kaksi kolmannesta vastaajista uskoo, että
EU:n edut otetaan riittävästi huomioon sen ulkoisessa toiminnassa. He katsovat
myös, että unionin ulkoisen toiminnan olisi perustuttava suuremmassa määrin
EU:n arvoihin ja periaatteisiin sekä kumppanimaiden kehitystavoitteisiin.
Vähemmistö on sitä vastoin sitä mieltä, että EU:n ulkoisissa toimissa olisi keskityttävä
enemmän EU:n omiin etuihin maailmantaloudessa ja erityisesti suhteessa
kehittyviin markkinatalousmaihin. 
Välineiden
yksinkertaistamisen sekä maantieteellisten ja temaattisten välineiden
keskinäisen tasapainon osalta mielipiteet eroavat, kun on kyse EU:n
temaattisten ohjelmien tarkistamisesta ja niiden määrän mahdollisesta
vähentämisestä. Monet pelkäävät, että se merkitsisi temaattisiin toimiin
käytettävissä olevan kokonaissumman vähenemistä, ja kehottavat
yksinkertaistamaan temaattisten ohjelmien rahoituksen myöntämistä ja
täytäntöönpanoa koskevia sääntöjä. Useita temaattisia kysymyksiä pidetään
tärkeinä, kuten demokratiaa ja ihmisoikeuksia koskevan eurooppalaisen
rahoitusvälineen vahvistamista, ilmastorahoitusta tai kehitysyhteistyön
rahoitusvälineen nykyisiä temaattisia ohjelmia. Huomattava enemmistö
vastaajista tukee EU:n rahoitusvälineiden maantieteellisten rajojen
joustavuuden lisäämistä keinona vastata alueiden välisiin haasteisiin. 
Enemmistö
vastaajista on sitä mieltä, että jäsenvaltioiden kanssa toteutettavilla
yhteisohjelmilla ja yhteisrahoituksella voidaan lisätä EU:n ulkoisen toiminnan
vaikutusta ja johdonmukaisuutta, yksinkertaistaa avun toimittamista ja vähentää
kokonaiskuluja. 
Kun on kyse samanlaisten
rahoituksen ehtojen asettamisesta, vastaajat kannattavat laajasti ehtoja,
jotka perustuvat siihen, miten edunsaajamaa kunnioittaa ihmisoikeuksia,
vähemmistöjä, hyvää hallintotapaa ja kulttuurista monimuotoisuutta (78 %), tai
edunsaajamaan politiikkojen laatuun ja sen kykyyn ja haluun panna täytäntöön
järkeviä politiikkoja (63 %). Suurin osa vastaajista suhtautuu kriittisesti
siihen, että ulkoinen yhteistyö perustuisi EU:n omiin etuihin. 
Ihmisoikeuksia ja demokratiaa koskevan EU:n ulkoisen toiminnan osalta kaikki vastaajat korostivat
tarvetta edistää ja tukea kyseisiä tavoitteita maailmanlaajuisesti sekä
valtavirtaistamalla ne kaikkiin EU:n politiikkoihin ja toimiin että
sisällyttämällä ne osaksi erillistä mutta täydentävää rahoitusvälinettä.
Demokratiaa ja ihmisoikeuksia koskeva eurooppalainen rahoitusväline on erittäin
arvostettu, ja kaikki sidosryhmät pyysivät EU:ta vahvistamaan potentiaaliaan,
suojelemaan lisäarvoaan ja lisäämään avun toimittamisen nopeutta erityisesti
kaikkein vaikeimmissa tapauksissa ja hätätapauksissa.
Vaikutusten arviointi
Komissio toteutti vaikutusten arvioinnin,
jossa otettiin huomioon seuraavat kolme tärkeintä toimintapoliittista
vaihtoehtoa (myös joitain alavaihtoehtoja): 
1) Ei erillistä asetusta EIDHR:stä ja
ihmisoikeudet ja demokratia sisällytetään osaksi muita rahoitusvälineitä.
2) Ei muutosta nykyiseen asetukseen,
ainoastaan lisäys talousarviomäärärahoihin, joilla rahoitetaan lisätoimia
nykyisen rahoituskehyksen mukaisesti. 
3) Laaditaan parannettu valtuusasetus ja
samalla säilytetään olemassa olevan asetuksen tärkeimmät piirteet.
Ensimmäinen vaihtoehto hylättiin, koska oli
selvää, että itsenäisen demokratiaa ja ihmisoikeuksia koskevan rahoitusvälineen
lakkauttaminen lähettäisi negatiivisen poliittisen signaalin ja johtaisi
siihen, että tiettyjä arvokkaita toimintaperiaatteita, kuten sitä, että
isäntämaan suostumus ei ole tarpeen tai että toimet kohdistetaan
kansalaisyhteiskunnan toimijoihin, ei enää sovellettaisi. Tämä puolestaan
vähentäisi avun toimittamisen tehokkuutta ja merkitsisi EU:n näkyvyyden huomattavaa
pienenemistä ja maineen menettämistä. 
Toinen vaihtoehto hylättiin myös, koska sen
avulla ei voitaisi kohdata uusia haasteita riittävän hyvin, korjata tehtyjä
virheitä eikä vastata uusiin vaatimuksiin.
Kolmas vaihtoehto hyväksyttiin, koska sen
avulla voitaisiin säilyttää rahoitusvälineiden poliittiset ja operatiiviset
hyödyt ja asetus voitaisiin mukauttaa paremmin. Tämän vaihtoehdon mukaisesti
uuden luonnoksen olisi oltava parannettu valtuusasetus.
Tarkistettu rahoitusväline muodostaisi prosessisuuntautuneen välineen,
jossa keskityttäisiin neljään eri osa-alueeseen:
·                         
temaattiset kampanjat, kampanjoinnin ja
kenttäoperaatioiden yhdistäminen (esimerkiksi tuki demokratialle) ja
puuttuminen vakaviin oikeuksien loukkauksiin (kuten kidutukseen,
kuolemanrangaistukseen, syrjintään, jne.) sekä tuen antaminen tärkeimmille
toimijoille ja kansalaisuuskasvatukselle;
·                         
kohdennettu tuki toimivan kansalaisyhteiskunnan
kehittämiseen, mikä antaa tälle valmiudet pyrkiä kohti demokratiaa ja
ihmisoikeuksia ja niiden puolustamista, ja tuki sen erityiselle roolille
positiivisen muutoksen aikaansaamisessa;
·                         
EU:n vahvistetut valmiudet reagoida nopeasti
ihmisoikeuksiin liittyvissä hätätapauksissa ja kattavan EU:n ihmisoikeuksien
puolustajia koskevan mekanismin perustaminen;
·                         
demokraattista prosessia koskeva tehostettu ja
paremmin integroitu lähestymistapa, joka perustuu vaalitarkkailuun ja muihin
demokratiaa ja vaaliprosesseja tukeviin toimiin. 
3.           EHDOTUKSEN OIKEUDELLINEN SISÄLTÖ
Ehdotettu rahoitusväline perustuu Euroopan
unionin toiminnasta tehdyn sopimuksen 209 artiklaan, jossa määrätään
kehitysyhteistyön oikeusperustasta unionin ulkoisen toiminnan periaatteiden ja
tavoitteiden puitteissa. Lisäksi Euroopan unionista tehdyn sopimuksen 2 ja 21
artiklassa korostetaan, että Euroopan unionille on tärkeää tukea demokratiaa ja
ihmisoikeuksia osana sen ulkoista toimintaa.
Koska jäsenvaltiot eivät voi riittävällä
tavalla saavuttaa tämän asetusehdotuksen tavoitteita, vaan ne voidaan toiminnan
laajuuden tai vaikutusten takia saavuttaa paremmin unionin tasolla, unioni voi
toteuttaa toimenpiteitä Euroopan unionista tehdyn sopimuksen 5 artiklassa
vahvistetun toissijaisuusperiaatteen mukaisesti. EU on ainutlaatuisessa
asemassa, sillä se voi toimittaa osan ulkoisesta avusta jäsenvaltioiden
puolesta ja niiden kanssa. Näin sen uskottavuus kasvaa niissä maissa, joissa se
toimii. Useilla jäsenvaltioilla ei ole valmiuksia ja/tai halua kehittää
globaaleja ulkoisen toiminnan välineitä. Sen vuoksi EU:n tason toimet ovat
ainoa mahdollisuus edistää EU:n arvoja koko maailmassa ja varmistaa EU:n
maailmanlaajuinen näkyvyys.
Asetusehdotuksella vahvistetaan
koordinointikapasiteettia ja helpotetaan yhteisohjelmointia jäsenvaltioiden
kanssa. Näin varmistetaan tehokas työnjako ja tuloksellinen avun toimitus. Unionin
apu keskitetään sinne, missä sillä on eniten vaikutusta eli demokratian, hyvän
hallintotavan, ihmisoikeuksien ja oikeusvaltioperiaatteen edistämiseen
maailmanlaajuisesti, ennakoitavaan pitkän aikavälin sitoumukseen antaa
kehitysapua ja unionin rooliin toimien koordinoimiseksi jäsenvaltioiden kanssa.
Euroopan unionista tehdyn sopimuksen 5 artiklassa vahvistetun
suhteellisuusperiaatteen mukaisesti asetusehdotuksessa ei ylitetä sitä, mikä on
näiden tavoitteiden saavuttamiseksi tarpeen.
4.           TALOUSARVIOVAIKUTUKSET
Ehdotettu rahoitusväline on osa toimenpiteitä,
jotka pannaan täytäntöön Euroopan unionin monivuotisen rahoituskehyksen
otsakkeen 4 ”Globaali Eurooppa” mukaisesti. Rahoituspuitteet tämän asetuksen
täytäntöönpanoa varten ajanjaksolla 2014–2020 ovat 1 578 000 000
euroa. Vuotuiset määrärahat ovat keskimäärin noin 225 000 000 euroa. 
2011/0412 (COD)
Ehdotus
EUROOPAN PARLAMENTIN JA NEUVOSTON ASETUS
demokratian ja ihmisoikeuksien
maailmanlaajuista edistämistä koskevasta rahoitusvälineestä
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 209 ja 212 artiklan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[7],
ottavat huomioon alueiden komitean lausunnon[8],
noudattavat tavallista
lainsäätämisjärjestystä,
sekä katsovat seuraavaa:
(1)              
Tämä asetus muodostaa yhden niistä välineistä,
joilla annetaan suoraa tukea Euroopan unionin ulkopolitiikalle. Sillä korvataan
demokratian ja ihmisoikeuksien maailmanlaajuista edistämistä koskevasta
rahoitusvälineestä 20 päivänä joulukuuta 2006 annettu Euroopan parlamentin ja neuvoston
asetus (EY) N:o 1889/2006[9].
(2)              
Tällä asetuksella perustetaan demokratian ja
ihmisoikeuksien maailmanlaajuista edistämistä koskeva eurooppalainen
rahoitusväline, jota voidaan käyttää ilman kolmannen maan hallituksen tai
muiden julkisten viranomaisten suostumusta.
(3)              
Euroopan unionista tehdyn sopimuksen 2 artiklan
mukaan unionin perustana olevat arvot ovat ihmisarvon kunnioittaminen, vapaus,
demokratia, tasa-arvo, oikeusvaltio ja ihmisoikeuksien kunnioittaminen,
vähemmistöihin kuuluvien oikeudet mukaan luettuina. Nämä ovat jäsenvaltioille
yhteisiä arvoja yhteiskunnassa, jolle on ominaista moniarvoisuus,
syrjimättömyys, suvaitsevaisuus, oikeudenmukaisuus, yhteisvastuu sekä naisten
ja miesten tasa-arvo.
(4)              
Euroopan unionista tehdyn sopimuksen 21 artiklan
mukaan unionin ulkoinen toiminta perustuu sen perustamisen johtoajatuksena
oleviin periaatteisiin: demokratia, oikeusvaltio, ihmisoikeuksien ja
perusvapauksien yleismaailmallisuus ja jakamattomuus, ihmisarvon
kunnioittaminen, tasa-arvo ja yhteisvastuu sekä Yhdistyneiden Kansakuntien
peruskirjan periaatteiden ja kansainvälisen oikeuden noudattaminen.
(5)              
Kyseinen rahoitusväline edistää unionin ulkoisen
toiminnan tavoitteiden, mukaan luettuna Euroopan kehityspolitiikan
tavoitteiden, saavuttamista.
(6)              
Unionin panos demokratian ja
oikeusvaltioperiaatteen sekä ihmisoikeuksien ja perusvapauksien
kunnioittamiseen perustuu kansainvälisessä ihmisoikeuslaissa vahvistettuihin
yleisperiaatteisiin ja muihin Yhdistyneiden kansakuntien puitteissa tehtyihin
ihmisoikeusvälineisiin sekä asiaankuuluviin alueellisiin
ihmisoikeusvälineisiin.
(7)              
Sukupuolten tasa-arvo ja naisten oikeudet ovat
perusoikeuksia ja sosiaaliseen oikeudenmukaisuuteen liittyviä kysymyksiä, ja
niiden edistäminen on tämän asetuksen tärkeä osatekijä. 
(8)              
Demokratia ja ihmisoikeudet liittyvät
väistämättömästi toisiinsa, kuten neuvoston 18 päivänä marraskuuta 2009
antamissa päätelmissä demokratian tukemisesta EU:n ulkosuhteissa muistutettiin.
Perusoikeuksiin kuuluvat sananvapaus ja yhdistymisvapaus ovat poliittisen
moniarvoisuuden ja demokratiakehityksen edellytyksiä, kun taas demokraattinen
valvonta ja vallanjako ovat olennaisia riippumattoman oikeuslaitoksen ja
oikeusvaltioperiaatteen kannalta. Näitä puolestaan tarvitaan ihmisoikeuksien
suojaamiseksi tehokkaasti.
(9)              
Vaikka ihmisoikeuksien kunnioittamiseen perustuvan
kulttuurin ja kansalaisten kannalta toimivan demokratian rakentaminen ja
säilyttäminen on erityisen tärkeää ja vaikeaa demokratiakehityksen
alkuvaiheissa olevissa maissa, kyseessä on itse asiassa jatkuva haaste, johon
ennen kaikkea asianomaisen maan asukkaiden on vastattava mutta jonka yhteydessä
ei pidä väheksyä kansainvälisen yhteisön osallistumisen merkitystä. Se
edellyttää myös, että perustetaan useita instituutioita, erityisesti
demokraattiset kansalliset parlamentit, joiden on varmistettava osallistuminen,
edustus, reagointivalmius ja vastuullisuus.
(10)          
Kyseisten kysymysten ratkaisemiseksi tehokkaalla,
avoimella, oikea-aikaisella ja joustavalla tavalla asetuksen (EY) N:o 1889/2006
voimassaoloajan päättymisen jälkeen tarvitaan jatkuvasti erityisiä
taloudellisia resursseja ja erityinen rahoitusväline, joiden avulla voidaan
jatkaa riippumatonta toimintaa.
(11)          
Tämän asetuksen nojalla myönnettävällä unionin
avulla on tarkoitus täydentää muita demokratiaa ja ihmisoikeuksia koskevien unionin
politiikkojen täytäntöönpanossa käytettäviä välineitä, joita ovat mm.
poliittinen vuoropuhelu ja diplomatiaan liittyvät toimenpiteet sekä erilaiset
rahoitukseen liittyvän ja teknisen yhteistyön välineet, kuten maantieteelliset
ja temaattiset ohjelmat. Tämän asetuksen mukainen apu täydentää myös
vakautusvälineen käyttöä kriisipainotteisimmissa toimissa.
(12)          
Tämän asetuksen mukaisesti unioni antaa apua
maailmanlaajuisten, alueellisten, kansallisten ja paikallisten ihmisoikeuksia
ja demokratisointia koskevien kysymysten ratkaisemiseksi yhdessä
kansalaisyhteiskunnan toimijoiden kanssa. Apua voidaan antaa valtiosta
riippumattomien ja ihmisoikeuksien ja demokratian tukemisen alalla aktiivisten
yksilöiden tai ryhmien kaikenlaisiin sosiaalisiin toimiin.
(13)          
Vaikka demokratiaan ja ihmisoikeuksiin liittyvät
tavoitteet on otettava yhä laajemmin huomioon kaikissa ulkoista apua koskevissa
rahoitusvälineissä, tämän asetuksen nojalla annettavalla unionin avulla on
erityinen täydentävä asema ja erillinen merkitys maailmanlaajuisen luonteensa
vuoksi ja siksi, että se ei ole riippuvaista kolmansien maiden hallitusten ja
muiden julkisten viranomaisten suostumuksesta. Tämä mahdollistaa
arkaluonteisiin ihmisoikeus- ja demokratiakysymyksiin liittyvän yhteistyön
kansalaisyhteiskunnan kanssa ja tarjoaa joustovaraa, jonka turvin kyetään
vastaamaan muuttuviin olosuhteisiin. Lisäksi uusi väline antaa unionille
valmiudet laatia ja tukea sellaisia erityistavoitteita ja -toimenpiteitä
kansainvälisellä tasolla, jotka eivät liity mihinkään tiettyyn
maantieteelliseen alueeseen tai kriisiin ja jotka edellyttävät mahdollisesti
valtioiden rajat ylittävää toimintaa tai kattavat operaatioita sekä unionissa
että joissakin kolmansissa maissa. Lisäksi se tarjoaa puitteet Euroopan unionin
riippumattomien vaalitarkkailuvaltuuskuntien tukemisen kaltaiselle toiminnalle,
joka edellyttää johdonmukaista toimintapolitiikkaa, yhtenäistä
hallinnointijärjestelmää ja yhteisiä toimintaperiaatteita.
(14)          
Unioni kiinnittää erityistä huomiota maihin ja
hätätilanteisiin, joissa ihmisoikeudet ja perusvapaudet ovat eniten vaarassa ja
joissa kyseisten oikeuksien ja vapauksien rikkominen on erityisen vakavaa ja
systemaattista. Kyseisissä tilanteissa ensisijaisina poliittisina tavoitteina
on edistää asianmukaisten kansainvälisten oikeussääntöjen noudattamista ja
antaa paikalliselle kansalaisyhteiskunnalle konkreettista tukea ja
toimintakeinoja sekä edistää sen toimintaa erittäin vaikeissa olosuhteissa.
Konfliktitilanteissa unioni kehottaa asiaa koskevien unionin suuntaviivojen
mukaisesti kaikkia konfliktin osapuolia noudattamaan kansainvälisen
humanitaarisen oikeuden mukaisia velvollisuuksiaan.
(15)          
Unionin olisi pystyttävä kiireellisissä tapauksissa
suojelemaan ihmisoikeuksien puolustajia tilapäisillä avustuksilla joustavasti
ja ajoissa vaikeimmissa maissa ja tilanteissa. Näin
menetellään erityisesti tapauksissa, joissa menettelysääntöjen valinta voisi
vaikuttaa suoraan toimenpiteiden tehokkuuteen tai altistaa edunsaajat vakavalle
uhkailulle, kostotoimille tai muille riskeille.
(16)          
Euroopan unionin vaalitarkkailuvaltuuskunnat voivat
edistää merkittävästi ja tuloksellisesti kolmansien maiden
demokratisointiprosesseja. Demokratian edistäminen ei kuitenkaan rajoitu
yksinomaan vaaleihin. Siksi vaalitarkkailuvaltuuskuntien kustannukset eivät
saisi viedä suhteettoman suurta osaa tämän asetuksen nojalla käytettävissä
olevasta kokonaisrahoituksesta.
(17)          
Tämän asetuksen mukaisesti tuettujen toimien
suunnitteluun ja rahoitukseen liittyvää täytäntöönpanovaltaa olisi käytettävä
yleisistä säännöistä ja periaatteista, joiden mukaisesti jäsenvaltiot valvovat
komission täytäntöönpanovallan käyttöä, 16 päivänä helmikuuta 2011 annetun
Euroopan parlamentin ja neuvoston asetuksen (EU) N:o 182/2011 mukaisesti. Ottaen
huomioon kyseisten täytäntöönpanosäädösten luonteen ja erityisesti niiden
poliittiset linjaukset tai niiden taloudelliset vaikutukset säädöksiä
hyväksyttäessä olisi käytettävä tarkastelumenettelyä, lukuun ottamatta
kustannuksiltaan vähäisiä teknisiä täytäntöönpanotoimenpiteitä.
(18)          
Unionin ulkoisen toiminnan välineiden
täytäntöönpanoa koskevista yhteisistä säännöistä ja menettelyistä säädetään …
annetussa Euroopan parlamentin ja neuvoston asetuksessa (EU) N:o …/…[10],
jäljempänä ’yhteinen täytäntöönpanoasetus’.
(19)          
Euroopan ulkosuhdehallinnon organisaatiosta ja
toiminnasta säädetään neuvoston päätöksessä 2010/427/EU,
OVAT HYVÄKSYNEET TÄMÄN ASETUKSEN:
1 artikla
Kohde ja tavoitteet 
Tällä asetuksella perustetaan demokratiaa ja
ihmisoikeuksia koskeva eurooppalainen rahoitusväline, josta unioni antaa apua
demokratian ja oikeusvaltioperiaatteen sekä ihmisoikeuksien ja perusvapauksien
kunnioittamisen kehittämiseksi ja vahvistamiseksi.
Kyseisen avun tarkoituksena on erityisesti:
(a)                   
edistää ihmisoikeuksien ja perusvapauksien
kunnioittamista ja noudattamista ihmisoikeuksien yleismaailmallisen julistuksen
ja muiden ihmisoikeuksia koskevien kansainvälisten ja alueellisten välineiden
mukaisesti, ja vahvistaa niiden suojelua, edistämistä ja valvontaa pääasiassa
tukemalla asianmukaisia kansalaisjärjestöjä, ihmisoikeuksien puolustajia ja sortotoimien
ja väärinkäytösten uhreja;
(b)                   
tukea ja vakiinnuttaa demokraattisia uudistuksia
kolmansissa maissa tehostamalla osallistuvaa ja edustuksellista demokratiaa,
vahvistaa koko demokraattista prosessia ja parantaa vaalimenettelyiden
luotettavuutta erityisesti vaalitarkkailutoiminnalla. 
2 artikla
Soveltamisala
1.           Unionin apu koskee seuraavia
aloja:
(a)         
osallistuvan ja edustuksellisen demokratian, myös
parlamentaarisen demokratian, ja demokratiakehityksen tukeminen ja tehostaminen
pääasiassa kansalaisyhteiskunnan järjestöjen avulla muun muassa seuraavasti:
i) edistetään yhdistymis- ja kokoontumisvapautta,
henkilöiden vapaata liikkuvuutta, mielipiteen vapautta ja sananvapautta, myös
taiteellisen ja kulttuurisen ilmaisun vapautta, vapaata lehdistöä ja riippumattomia
moniarvoisia tiedotusvälineitä, sekä perinteisiä että tieto- ja
viestintätekniikkaan perustuvia tiedotusvälineitä, internetin vapautta sekä
toimia, joilla torjutaan näiden vapauksien harjoittamisen hallinnollisia
esteitä, sensuurin torjunta mukaan luettuna;
ii) vahvistetaan oikeusvaltiota, edistetään
oikeuslaitoksen riippumattomuutta, tuetaan ja arvioidaan oikeudellisia ja
institutionaalisia uudistuksia ja edistetään oikeussuojan saatavuutta;
iii) edistetään ja vahvistetaan Kansainvälistä
rikostuomioistuinta, väliaikaisia kansainvälisiä rikostuomioistuimia ja
siirtymäkauden oikeus-, totuus- ja sovittelujärjestelmiä;
iv) tuetaan uudistuksia, joiden tavoitteena on
tehokas ja avoin demokraattinen vastuu ja valvonta, mukaan luettuna
turvallisuus- ja oikeusalojen vastuu ja valvonta, ja edistetään toimenpiteitä
korruption torjumiseksi;
v) edistetään poliittista moniarvoisuutta ja
demokraattista poliittista edustusta ja kannustetaan kansalaisia, erityisesti
syrjäytyneitä ryhmiä, osallistumaan paikallisiin, alueellisiin ja kansallisiin
demokraattisiin uudistusprosesseihin;
vi) edistetään miesten ja naisten tasapuolista
osallistumista yhteiskunnalliseen ja poliittiseen elämään sekä talouselämään ja
tuetaan naisten yhtäläisiä mahdollisuuksia, osallistumista ja poliittista
edustusta;
vii) tuetaan toimia, joiden tavoitteena on
helpottaa eri ryhmien etujen rauhanomaista yhteensovittamista, mukaan luettuna
tuki luottamusta rakentaville toimille ihmisoikeus- ja demokratisointiasioissa;
(b)         
ihmisoikeuksien yleismaailmallisessa julistuksessa
ja muissa siviilioikeuksia sekä poliittisia, taloudellisia, sosiaalisia ja
kulttuurisia oikeuksia koskevissa kansainvälisissä ja alueellisissa välineissä
tarkoitettujen ihmisoikeuksien ja perusvapauksien edistäminen ja suojeleminen
ensisijaisesti kansalaisjärjestöjen avulla muun muassa seuraaviin seikkoihin
liittyen:
i) kuolemanrangaistuksen poistaminen, kidutuksen,
huonon kohtelun ja muun julman, epäinhimillisen tai halventavan kohtelun tai
rangaistuksen vastainen toiminta sekä kidutuksen uhrien kuntoutus;
ii) ihmisoikeuksien puolustajien tukeminen,
suojeleminen ja auttaminen, kuten määrätään yksilöiden, ryhmien ja
yhteiskuntaelinten oikeudesta ja velvollisuudesta edistää ja suojella
yleismaailmallisesti tunnustettuja ihmisoikeuksia ja perusvapauksia annetun
Yhdistyneiden kansakuntien julistuksen 1 artiklassa;
iii) rasismin ja muukalaisvihan sekä sukupuoleen,
rotuun, ihonväriin, etniseen taikka yhteiskunnalliseen alkuperään, geneettisiin
ominaisuuksiin, kieleen, uskontoon tai vakaumukseen, poliittisiin tai muihin
mielipiteisiin, kansalliseen vähemmistöön kuulumiseen, varallisuuteen,
syntyperään, vammaisuuteen, ikään tai sukupuoliseen suuntautumiseen perustuvan
ja kaikenlaisen muun syrjinnän torjunta;
iv) ajatuksen, omantunnon, uskonnon tai vakaumuksen
vapauden edistäminen muun muassa toimenpiteillä uskontoon tai vakaumukseen
perustuvan vihan, suvaitsemattomuuden ja syrjinnän muotojen poistamiseksi ja
edistämällä uskonnollisen ja kulttuurisen monimuotoisuuden suvaitsemista ja
kunnioitusta; 
v) alkuperäiskansojen oikeuksien sekä
vähemmistöihin ja etnisiin ryhmiin kuuluvien henkilöiden oikeuksien ajaminen;
vi) kaikkinaisen naisten syrjinnän poistamista
koskevassa yleissopimuksessa ja sen valinnaisissa pöytäkirjoissa tarkoitettujen
naisten oikeuksien ajaminen, mukaan luettuina toimet, joiden tavoitteena on
estää naisten sukuelinten silpominen, pakkoavioliitot, kunniarikokset,
naiskauppa ja kaikenlainen muu naisiin kohdistuva väkivalta;
vii) lapsen oikeuksia koskevassa yleissopimuksessa
ja sen valinnaisissa pöytäkirjoissa tarkoitettujen lapsen oikeuksien ajaminen,
mukaan luettuna lapsityövoiman käytön, lapsikaupan, lapsiprostituution sekä
lapsisotilaiden värväämisen ja käytön torjunta;
viii) vammaisten oikeuksien ajaminen;
ix) taloudelliset, sosiaaliset ja kulttuuriset
oikeudet sekä perustyönormien ja yritysten sosiaalisen vastuun edistäminen;
x) ihmisoikeuksiin ja demokratiaan sekä vii
kohtaan liittyvä koulutus ja seuranta;
xi) ihmisoikeuksien suojelemiseen, edistämiseen ja
puolustamiseen ja vii kohdassa tarkoitettuihin toimiin osallistuvien
paikallisten, alueellisten, kansallisten tai kansainvälisten
kansalaisjärjestöjen tukeminen;
(c)         
ihmisoikeuksien suojelemiseen,
oikeudenmukaisuuteen, oikeusvaltioperiaatteen noudattamiseen ja demokratiaan
sekä kansainvälisen humanitaarisen oikeuden edistämiseen tähtäävän
kansainvälisen toimintakehyksen vahvistaminen etenkin:
i) tukemalla ihmisoikeuksia, oikeudenmukaisuutta,
oikeusvaltioperiaatetta ja demokratiaa koskevia kansainvälisiä ja alueellisia
välineitä;
ii) edistämällä kansalaisyhteiskunnan yhteistyötä
kansainvälisten ja alueellisten hallitustenvälisten järjestöjen kanssa ja
tukemalla kansalaisyhteiskunnan toimia, joiden tavoitteena on edistää ja valvoa
ihmisoikeuksia, oikeudenmukaisuutta, oikeusvaltioperiaatetta ja demokratiaa
koskevien kansainvälisten ja alueellisten välineiden täytäntöönpanoa;
iii) tarjoamalla kansainvälistä humanitaarista
oikeutta koskevaa koulutusta ja siitä tiedottamalla sekä tukemalla sen
soveltamista;
(d)         
kansalaisten demokraattisiin vaalimenettelyihin
kohdistaman luottamuksen lisääminen ja vaalimenettelyjen luotettavuuden ja
avoimuuden parantaminen sekä koko vaalisyklin tehokkuuden ja yhdenmukaisuuden
edistäminen erityisesti
i) unionin vaalitarkkailuvaltuuskuntien avulla;
ii) muiden vaalitarkkailuprosesseihin liittyvien
toimien avulla;
iii) auttamalla kehittämään alueellisten ja
paikallisten kansalaisjärjestöjen vaalitarkkailukapasiteettia ja tukemalla
niiden aloitteita vaalimenettelyihin osallistumisen ja niiden seurannan
tehostamiseksi;
iv) tukemalla toimia, joilla vaalimenettelyt
integroidaan yhdenmukaisesti demokraattiseen prosessiin ja joilla unionin
vaalitarkkailuvaltuuskuntien suosituksia pannaan täytäntöön.
2.           Kaikissa tässä asetuksessa
tarkoitetuissa avustustoimenpiteissä on otettava tarpeen vaatiessa huomioon
sukupuolten välisen tasa-arvon, lapsen oikeuksien, alkuperäiskansojen
oikeuksien ja vammaisten oikeuksien edistäminen ja suojeleminen sekä sellaiset
periaatteet, kuten heikossa asemassa olevien ryhmien vaikutusmahdollisuudet,
osallistuminen ja syrjimättömyys sekä vastuullisuus.
3.           Avustustoimenpiteet on
toteutettava kolmansien maiden alueella tai niiden on liityttävä suoraan
kolmansissa maissa ilmeneviin tilanteisiin tai niiden on liityttävä suoraan
maailmanlaajuisiin tai alueellisiin toimiin.
4.           Avustustoimenpiteissä on
otettava huomioon kriisien tai hätätilanteiden erityisluonne ja niiden maiden
tai tilanteiden erityisluonne, joissa perusvapauksien puute on vakava, joissa
ihmisten turvallisuus on eniten uhattuna tai joissa ihmisoikeusjärjestöjen ja
ihmisoikeuksien puolustajien toimintaolosuhteet ovat vaikeimmat.
3 artikla
Yleinen ohjelma- ja täytäntöönpanokehys
Tämän asetuksen nojalla annettava unionin apu
pannaan täytäntöön seuraavien toimenpiteiden avulla ja yhteisen täytäntöönpanoasetuksen
mukaisesti:
(a)                   
strategia-asiakirjat ja niihin tarvittaessa
tehtävät tarkistukset;
(b)              
vuotuiset toimintaohjelmat, yksittäiset
toimenpiteet ja tukitoimenpiteet;
(c)               
erityistoimenpiteet.
4 artikla
Strategia-asiakirjat
1.           Strategia-asiakirjoissa
vahvistetaan unionin painopistealoihin, kansainväliseen tilanteeseen ja
tärkeimpien kumppaneiden toimintaan perustuva Euroopan unionin strategia sen
tämän asetuksen nojalla antamalle avulle. Strategia-asiakirjojen on oltava
johdonmukaisia tämän asetuksen yleisen tarkoituksen, tavoitteiden,
soveltamisalan ja periaatteiden kanssa.
2.           Strategia-asiakirjoissa
vahvistetaan unionin valitsemat rahoituksen painopistealat tämän asetuksen
voimassaoloaikana, erityistavoitteet, odotetut tulokset ja
suoritusindikaattorit. Strategia-asiakirjoissa ilmoitetaan myös ohjeelliset
määrärahat sekä kokonaisuudessaan että painopistealoittain; määrärahat voidaan
tarvittaessa esittää myös vaihteluvälinä.
3.           Strategia-asiakirjat
hyväksytään yhteisen täytäntöönpanoasetuksen 15 artiklan 3 kohdassa säädettyä
menettelyä noudattaen. Jos olosuhteissa ja politiikassa tapahtuneet merkittävät
muutokset sitä edellyttävät, strategia-asiakirjat päivitetään saman menettelyn
mukaisesti. 
5 artikla
Komitea
Komissiota avustaa demokratia- ja
ihmisoikeuskomitea, jäljempänä ’komitea’. Tämä komitea on asetuksessa (EU) N:o
182/2011 tarkoitettu komitea.
6 artikla
Rahoitusohje
Rahoituspuitteet tämän asetuksen
täytäntöönpanoa varten ajanjaksolla 2014–2020 ovat 1 578 000 000
euroa. Budjettivallan käyttäjä hyväksyy vuotuiset määrärahat vuosia 2014–2020
koskevan rahoituskehyksen rajoissa.
7 artikla
Euroopan ulkosuhdehallinto 
Tätä asetusta sovelletaan Euroopan
ulkosuhdehallinnon organisaatiosta ja toiminnasta annetun neuvoston päätöksen
2010/427/EU mukaisesti. 
8 artikla
Voimaantulo
Tämä asetus tulee voimaan kolmantena päivänä
sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2014.
Tämä asetus on kaikilta osiltaan velvoittava,
ja sitä sovelletaan sellaisenaan kaikissa jäsenvaltioissa.
Tehty Brysselissä 
Euroopan parlamentin puolesta                    Neuvoston
puolesta
Puhemies                                                       Puheenjohtaja
SÄÄDÖSEHDOTUKSEEN LIITTYVÄ
RAHOITUSSELVITYS
1.           PERUSTIEDOT EHDOTUKSESTA/ALOITTEESTA 
              1.1.    Ehdotuksen/aloitteen nimi
              1.2.    Toimintalohko(t)
toimintoperusteisessa johtamis- ja budjetointijärjestelmässä (ABM/ABB)
              1.3.    Ehdotuksen/aloitteen
luonne 
              1.4.    Tavoite
(tavoitteet)
              1.5.    Ehdotuksen/aloitteen
perustelut 
              1.6.    Toiminnan
ja sen rahoitusvaikutusten kesto
              1.7.    Hallinnointitapa
(hallinnointitavat)
2.           HALLINNOINTI 
              2.1.    Seuranta-
ja raportointisäännöt
              2.2.    Hallinnointi-
ja valvontajärjestelmä
              2.3.    Toimenpiteet
petosten ja sääntöjenvastaisuuksien ehkäisemiseksi
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET 
              3.1.    Kyseeseen
tuleva(t) monivuotisen rahoituskehyksen otsake/otsakkeet ja menopuolen
budjettikohta/kohdat 
              3.2.    Arvioidut
vaikutukset menoihin 
              3.2.1. Yhteenveto arvioiduista vaikutuksista menoihin
              3.2.2. Arvioidut
vaikutukset toimintamäärärahoihin
              3.2.3. Arvioidut
vaikutukset hallintomäärärahoihin
              3.2.4. Yhteensopivuus
nykyisen monivuotisen rahoituskehyksen kanssa
              3.2.5. Ulkopuolisten
tahojen osallistuminen rahoitukseen
              3.3.    Arvioidut vaikutukset tuloihin
SÄÄDÖSEHDOTUKSEEN
LIITTYVÄ RAHOITUSSELVITYS
1.           PERUSTIEDOT EHDOTUKSESTA/ALOITTEESTA 
1.1.        Ehdotuksen/aloitteen nimi 
Ehdotus
Euroopan parlamentin ja neuvoston asetukseksi demokratian ja ihmisoikeuksien
maailmanlaajuista edistämistä koskevasta rahoitusvälineestä.
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[11]

Osasto
19: Ulkosuhteet
Luku
19 04: Demokratiaa ja ihmisoikeuksia koskeva eurooppalainen väline (EIDHR)
Kyseinen
talousarvion luku vastaa vuosien 2007–2013 rahoitusvälineiden nykyistä
rakennetta. Luku 19 04 ehdotetaan säilytettäväksi.
1.3.        Ehdotuksen/aloitteen luonne 
¨ Ehdotus/aloite
liittyy uuteen toimeen. 
¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[12].

x Ehdotus/aloite
liittyy käynnissä olevan toimen jatkamiseen. 
¨ Ehdotus/aloite
liittyy toimeen, joka on suunnattu uudelleen. 
1.4.        Tavoitteet
1.4.1.     Komission monivuotinen strateginen tavoite (monivuotiset strategiset
tavoitteet), jonka (joiden) saavuttamista ehdotus/aloite tukee 
Tällä
rahoitusvälineellä pyritään tukemaan seuraavia strategisia tavoitteita, jotka
esitetään 29. kesäkuuta 2011 annetussa komission tiedonannossa ”Eurooppa 2020
-strategiaa tukeva talousarvio – Osa II” (KOM(2011) 500 – Eurooppa 2020
-strategiaa tukeva talousarvio – Osa II: Politiikan alat, ”Ulkoiset toimet”, s.
46):
Tällä
asetuksella on kaksi tavoitetta.
1.
edistää ihmisoikeuksien ja perusvapauksien kunnioittamista ja noudattamista
ihmisoikeuksien yleismaailmallisen julistuksen ja muiden kansainvälisten ja
alueellisten välineiden mukaisesti sekä vahvistaa niiden suojelua, edistämistä
ja valvontaa pääasiassa tukemalla asianmukaisia kansalaisjärjestöjä,
ihmisoikeuksien puolustajia ja sortotoimien ja väärinkäytösten uhreja;
2.
tukea ja vakiinnuttaa demokraattisia uudistuksia kolmansissa maissa tehostamalla
osallistuvaa ja edustuksellista demokratiaa, vahvistamalla koko demokraattista
prosessia ja parantamalla vaalimenettelyiden luotettavuutta erityisesti
vaalitarkkailutoiminnalla.
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä 
Edellä mainittuihin kahteen tavoitteeseen pyritään käytännössä
erilaisten erityistavoitteiden kautta.
Erityistavoite 1
Temaattiset kampanjat, kampanjoinnin ja
kenttäoperaatioiden yhdistäminen (esimerkiksi kansainvälinen oikeus) ja
puuttuminen vakaviin oikeuksien loukkauksiin (kuten kidutukseen,
kuolemanrangaistukseen, syrjintään, jne.) sekä tuen antaminen tärkeimmille
toimijoille ja kansalaisuuskasvatukselle.
Erityistavoite 2
Kohdennettu
tuki toimivan kansalaisyhteiskunnan kehittämiseen, mikä antaa
kansalaisyhteiskunnalle valmiudet pyrkiä kohti demokratiaa ja ihmisoikeuksia ja
niiden puolustamista, ja tuki sen erityiselle roolille positiivisen muutoksen
aikaansaamisessa.
Erityistavoite 3
EU:n
valmiuksien tehostaminen, jotta se voi toimia kaikkein vaikeimmissa
ympäristöissä, vastata nopeasti ihmisoikeuksia koskeviin hätätilanteisiin
ja tukea suojelun tarpeessa olevia ihmisoikeuksien puolustajia.
Erityistavoite 4
Demokraattista prosessia koskeva tehostettu ja
paremmin integroitu lähestymistapa, joka perustuu vaalitarkkailuun ja muihin
demokratiaa ja vaaliprosesseja tukeviin toimiin. 
1.4.3.     Odotettavissa olevat tulokset
ja vaikutukset
Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Demokratian
ja ihmisoikeuksien maailmanlaajuisessa edistämisessä ja tukemisessa saatujen
konkreettisten tulosten tukeminen.
Hankkeen
käynnistäminen ajoissa, mukaan luettuna nopea reagointimekanismi
ihmisoikeuksien rikkomisista johtuvissa ja ihmisoikeuksien puolustajiin
liittyvissä hätätilanteissa. Ajoissa tapahtuva
seuranta, täydennys, maksaminen ja päättäminen.
1.4.4.     Tulos- ja
vaikutusindikaattorit 
Selvitys siitä,
millaisin indikaattorein ehdotuksen/aloitteen toteuttamista seurataan
Kahden edellä mainitun tavoitteen ja neljän erityistavoitteen
toteuttamista mitataan muun muassa seuraavilla tulos- ja
vaikutusindikaattoreilla:
Käynnistettyjen
kampanjoiden määrä, mukaan luettuina kampanjointitapausten määrä, ja erityisesti
se, kuinka paljon positiivisia muutoksia on saavutettu kolmansien maiden
laeissa ja asetuksissa ihmisoikeuslausekkeiden osalta.
Ratifioitujen
kansainvälisten sopimusten määrä ja erityisesti se, kuinka monta sopimusta
voisi tulla voimaan ja kuinka monessa maassa ne voisivat tulla voimaan unionin
antaman tuen ansiosta.
Kenttäoperaatioiden
määrä ja erityisesti se, kuinka moni heikko kansalaisjärjestö ja/tai
syrjäytynyt ryhmä, jotka muuten olisi jätetty selviytymään yksin, on saanut
tukea.
Ihmisoikeuksia
ja demokratiaa koskevaa tietämystä ja koulutusta saaneiden kansalaisten,
ammattilaisten ja opiskelijoiden määrä.
Tärkeimpien
tuettujen toimijoiden määrä, erityisesti tukeen suoraan yhteydessä olevat
kansainvälisten järjestöjen toimet, kertomukset, oikeuskäytäntö ja/tai
selvitykset.
Toteutettujen
kansalaisyhteiskuntahankkeiden määrä maailmanlaajuisesti ja paikallisesti ja
niiden vaikutus ihmisoikeuksien edistämiseen, suojeluun ja valvontaan.
Ihmisoikeuksien
puolustajia koskevien asioiden määrä, erityisesti niiden henkilöiden määrä,
joita suojellaan poliittisesti, oikeudellisesti ja/tai fyysisesti ja joiden
kaltoin kohtelu on saatu lopetettua. 
Hankkeiden
määrä kaikkein vaikeimmissa maissa ja tilanteissa ja erityisesti niiden toimien
ja toimijoiden määrä, joita on tuettu kyseisissä vaikeimmissa olosuhteissa.
Tuettujen,
tarkkailtujen ja seurattujen vaaliprosessien ja demokraattisten prosessien
määrä, erityisesti kentällä toteutettujen EU:n vaalitarkkailuvaltuuskuntien
suositusten määrä. 
1.5.        Ehdotuksen/aloitteen
perustelut 
1.5.1.     Tarpeet, joihin ehdotuksella/aloitteella vastataan lyhyellä tai
pitkällä aikavälillä 
Perusteluiden
1 jaksossa määritetään ne poliittiset edellytykset, jotka välineen on tarkoitus
täyttää kehittyvän poliittisen ohjauksen puitteissa. Ottaen huomioon
demokratian ja ihmisoikeuksien maailmanlaajuisen edistämisen ja tukemisen
erityisluonteen sekä hätätilanteet, joissa ihmisoikeuksien puolustajia on
suojeltava loukkauksilta, ehdotuksella on vastattava sekä lyhyen että pitkän
aikavälin tarpeisiin.
1.5.2.     EU:n osallistumisesta saatava lisäarvo
EU
näyttää konfliktien ratkaisemisessa, rauhan rakentamisessa ja vaurauden
luomisessa aikaansaamiensa saavutusten perusteella olevan erinomaisessa
asemassa toteuttaa ulkoista toimintaa jäsenvaltioidensa puolesta ja niiden
kanssa, koska sillä on yleensä ottaen suuri uskottavuus maissa, joissa se
toimii. Sillä on hyvät mahdollisuudet toimia kansainvälisenä suunnannäyttäjänä
kansalaistensa puolesta erityisesti demokratian ja ihmisoikeuksien tukemisen ja
edistämisen osalta. Eurooppalaista lisäarvoa
ei kuitenkaan voida pitää pelkkänä laskennallisena suureena: maailmanlaajuiseen rauhan rakentamiseen
osallistuminen, maailman köyhimpien ihmisten auttaminen ja demokratisaation ja
ihmisoikeuksien kunnioittamisen tukeminen ovat kiistämättömiä todisteita siitä,
kuinka EU tuo lisäarvoa jokapäiväisen toimintansa kautta. EU:n ulkoisen toiminnan tulevien rahoitusvälineiden
ensisijaiset painopistealat ovatkin juuri edellä mainitut.
EU:n
27 jäsenvaltiota toimivat yhteisten politiikkojen ja strategioiden puitteissa,
minkä takia EU:lla on tarvittava painoarvo vastata maailmanlaajuisiin
haasteisiin, kuten ihmisoikeuksien yleismaailmallisuuden edistämiseen.
Suuren
kokonsa vuoksi EU voi antaa apua maailman syrjäisimmillä alueilla, joihin
useimmilla jäsenvaltioilla ei ole paljon strategista kiinnostusta, joilla
niiden läsnäolo on rajallista ja joilla niiden toimintakapasiteetti on
vähäinen. EU:n toiminnan johdosta esimerkiksi
Fidžillä, Vanuatulla tai Itä-Timorilla, joissa uutta rahoitusta myönnettiin
äskettäin vakaan demokratian ja kestävän kehityksen edistämiseen, apu saavuttaa
sitä eniten tarvitsevat, jotka muuten jäisivät siitä paitsi.
Budjettirajoitusten
takia useat jäsenvaltiot ovat pakotettuja vetämään pois apunsa kokonaisilta
sektoreilta ja mailta, mutta EU jatkaa edelleen aktiivista toimintaansa rauhan,
demokratian, yhteisvastuun, vakauden, vaurauden ja köyhyyden vähentämisen
edistämiseksi lähimmissä naapurimaissaan sekä maailmanlaajuisesti. Tässä yhteydessä on kaikista järkevintä pelkästään
taloudelliselta kannalta investoida rahaa EU:n tasolla, missä on todelliset
vaikutusmahdollisuudet. Itse asiassa EU:n
kautta toimimalla jäsenvaltiot voivat säästää rahaa. Äskettäin tehdyn
riippumattoman tutkimuksen mukaan tietyt avun tuloksellisuutta koskevat
uudistukset erityisesti työn jakamisen osalta merkitsisivät mahdollisesti 3–6
miljardin euron säästöjä vuosittain (The Benefits of a European Approach,
HTSPE).
EU:n
kanssa toimiminen on myös halvempaa. Hallinnolliset
kulut (arviolta 5,4 prosenttia vuoden 2009 tietojen perusteella) ovat
alhaisemmat kuin kahdenvälisen avun tärkeimpien avunantajien keskimääräiset
hallinnolliset kulut. Sovellettavien
hallinnollisten sääntöjen tarkoituksena on varmistaa, että EU:n veronmaksajien
rahat käytetään asianmukaisesti noudattaen sellaisia kriteereitä, joita voidaan
valvoa. 
Lisäksi
Euroopan komissio on yksi maailman avoimimmista apua antavista elimistä. Avoimuus on itsessään tärkeä väline
kustannustehokkuuden varmistamiseksi. Publish
what you Fund -järjestö on tunnustanut tämän ja asettanut Euroopan komission
neljännelle sijalle (listalla 30 avunantajaa) ensimmäisessä avun avoimuutta
koskevassa arvioinnissaan kuluvan vuoden helmikuussa.
Avoimuutta pyritään vielä lisäämään.
Äskettäin
järjestetyssä vihreään kirjaan liittyneessä kuulemisessa pyrittiin
kartoittamaan sidosryhmien mielipiteitä unionin kehityspolitiikasta. Kaikki
vastaajat olivat samaa mieltä siitä, että EU:lla on positiivinen rooli hyvän
hallinnon (mukaan luettuna kansalaisyhteiskunnan osallistuminen),
turvallisuuden, ihmisoikeuksien ja sukupuolten tasa-arvon tukemisessa.
1.5.3.     Vastaavista toimista saadut
kokemukset
Tarkastuksissa ja arvioinneissa korostettiin useita vahvuuksia
Demokratiaa
ja ihmisoikeuksia koskevasta eurooppalaisesta rahoitusvälineestä rahoitettavien
toimien toteuttaminen ei ole riippuvaista hallitusten suostumuksesta,
mikä on ratkaisevan tärkeää erityisesti demokratian ja ihmisoikeuksien
kaltaisilla aroilla aloilla. Välineestä
tuetaan nuorten tulevien valkovenäläisten johtajien jatkotutkintotason
demokratiakoulutusta ulkomailla tai sillä yritetään vähentää oppositioon
kuulumisen takia vangittujen demokratia-aktivistien epäoikeudenmukaista
kriminalisointia. Uhrien puolustajia, kuten
asianajajia, on puolestaan puolustettava (ihmisoikeuksien puolustajia koskeva
järjestelmä), sillä demokratia-aktivistien tai ihmisoikeuksien puolustajien
asioiden ajamisen takia heidät voidaan vangita. 
Demokratiaa
ja ihmisoikeuksia koskeva eurooppalainen rahoitusväline on myös joustavampi
ja sillä on enemmän valmiuksia vastata muuttuviin olosuhteisiin
päinvastoin kuin maantieteellisten ohjelmien pitkän aikavälin
lähestymistavassa. Tunisian uudistuskomitealle
annettiin välittömästi apua siirtymäkauden etenemissuunnitelman laatimiseksi ja
kansalaisyhteiskunnan auttamiseksi osallistumaan prosessiin. Demokratiaa ja ihmisoikeuksia koskevasta
eurooppalaisesta rahoitusvälineestä rahoitetaan myös poliittisten puolueiden
aktivistien demokratiakoulutusta, tuetaan vapaata lehdistöä ja riippumattomia
moniarvoisia tiedotusvälineitä, sekä perinteisiä että tieto- ja
viestintätekniikkaan perustuvia tiedotusvälineitä, mukaan luettuina sensuurista
vapaat ja häiriöttömät sähköiset viestintätekniikat, valvotaan siirtymistä
demokratiaan ja tuetaan kansalaisten demokratiakoulutusta. Demokratiaa ja ihmisoikeuksia koskevasta
eurooppalaisesta rahoitusvälineestä annettavalla tuella voitaisiin myös
vahvistaa tiedotusvälineiden tuotantokapasiteettia ja kouluttaa journalisteja. Tunisian tulevat vaalit huomioon ottaen demokratiaa
ja ihmisoikeuksia koskevasta eurooppalaisesta rahoitusvälineestä rahoitetaan
tuhansien paikallisten tarkkailijoiden koulutus ja toteutetaan suunniteltu EU:n
vaalitarkkailuvaltuuskunnan toiminta.
Demokratiaa
ja ihmisoikeuksia koskevasta eurooppalaisesta rahoitusvälineestä rahoitetaan
hankkeita myös kaikkein vaikeimmissa olosuhteissa, joissa perusoikeudet
ja -vapaudet ovat suurimmassa vaarassa. Kyseisten
hankkeiden yksityiskohtia ei voida julkistaa, sillä siten halutaan suojella
aktivisteja ja niitä henkilöitä, joiden henki voi olla vakavasti uhattuna.
Euroopan komissio raportoi hankkeista neuvoston, parlamentin ja EUH:n
valtuutetuille henkilöille vain silloin, kun se on tarpeen, ja komissio voi
vain kiittää asialleen omistautuneita aktivisteja. 
Vaikeiden
tapausten osuus demokratiaa ja ihmisoikeuksia koskevasta eurooppalaisesta
rahoitusvälineestä rahoitettavista toimista on noin 20 prosenttia. Vuodesta 2007 demokratiaa ja ihmisoikeuksia
koskevasta eurooppalaisesta rahoitusvälineestä on tuettu yli 100:aa tällaista
hanketta (arvo 60 miljoonaa euroa). Ihmisoikeuksien
puolustajien verkoston tukemana demokratiaa ja ihmisoikeuksia koskevasta
eurooppalaisesta rahoitusvälineestä rahoitettiin 19:ää ihmisoikeuksien
puolustajiin liittyvää hanketta (arvo 13,5 miljoonaa euroa) yli 45 maassa.
Edellä
mainituissa yhteyksissä demokratiaa ja ihmisoikeuksia koskeva eurooppalainen
rahoitusväline on kuin virkistävä tuulahdus; useimmissa hankkeissa
keskitytään auttamaan heikentynyttä ja romuttunutta kansalaisyhteiskuntaa ja
tiedotusvälineitä säilymään elinkelpoisina ja avataan ovia vuoropuhelulle ja
muutokselle. Se tarjoaa suurimmalta osalta ulkomailla oleskeleville
opiskelijoille ja heikoimmassa asemassa oleville ryhmille mahdollisuuden
demokratiakoulutukseen. Se auttaa
kansalaisyhteiskunnan ja kotimaansa ulkopuolella asuvien asian edistämistä.
Joskus rahoitusvälineestä pyritään antamaan yksinkertaisesti suojelua ja
tarvittaessa siirtämään demokratian vastaisen sorron uhrit pois maasta.
”Jasmiini-vallankumouksen”
jälkeen voidaan nyt paljastaa, että demokratiaa ja ihmisoikeuksia koskevasta
eurooppalaisesta rahoitusvälineestä annettiin ennen vallansiirtoa vuonna 2010
tukea Tunisiassa toimiville Tunisian ihmisoikeusliitolle (LTDH),
demokraattisten naisten järjestölle (AFTD), ammattiliitoille (UGTT),
tuomareiden ja asianajajien järjestöille, jne. Kyseisen
tuen pysyminen pois julkisuudesta voitiin tuolloin tulkita siten, että asiaa ei
otettu huomioon ja siihen ei haluttu reagoida, mutta tosiasiassa demokratiaa ja
ihmisoikeuksia koskevan eurooppalaisen rahoitusvälineen puitteissa toimittiin
aktiivisesti kentällä.
Tarkastuksissa ja arvioinneissa korostettiin myös kolmea ongelmakohtaa 
Ensinnäkin
laajasti määritellyt tavoitteet ja strategiat ovat aiheuttaneet tiettyä
lähestymistapojen pirstoutumista ja välineen vaikeatulkintaisuutta.
Tästä on puolestaan aiheutunut päällekkäisyysriskejä, vaikeuksia arvioida
toimien vaikutusta ja tiettyä täydentävyyden heikentymistä.
Toiseksi,
vaikka kaikkein vaikeimmissa olosuhteissa toteutetut hankkeet on virallisen
kuvauksen sijaan usein määritelty perinteisemmiksi kehitysaputoimiksi hankkeen
suojelemiseksi vihamielisessä ympäristössä, demokratiaa ja ihmisoikeuksia
koskevan eurooppalaisen rahoitusvälineen riippumattomuus maan hallituksen
suostumuksesta pitää sisällään myös riskin, että sitä käytetään muihin kuin
välineen soveltamisalaan ensisijaisesti kuuluviin toimiin.
Tämä on johtanut laadullisen tuen käyttöön ottamiseen.
Kolmanneksi
on olemassa jatkuva tarve lisätä välineen joustavuutta. Tämä pitää erityisesti paikkansa, kun kyseessä on
välineen se osa, joka koskee vaikeimpia ihmisoikeuksien rikkomuksia ja
hätätilanteita, joiden osalta avoimet ehdotuspyynnöt eivät näyttäisi olevan
riittäviä.
1.5.4.     Yhteensopivuus muiden kyseeseen tulevien välineiden kanssa ja
mahdolliset synergiaedut
Perussopimuksen
selkeästä määräyksestä johtuen demokratian ja ihmisoikeuksien edistäminen ja
tukeminen otetaan osaksi kaikkia EU:n politiikkoja.
Demokratiaa
ja ihmisoikeuksia koskeva eurooppalainen rahoitusväline on osa Euroopan
komission ja YUTP:n korkean edustajan yhdessä ehdottamien ulkoisen toiminnan
rahoitusvälineiden rakennetta. Sillä täydennetään pitkän aikavälin välineitä
siten, että siinä keskitytään kansalaisjärjestöjen toimiin demokratian ja
ihmisoikeuksien alalla, toimitaan kaikkein vaikeimmissa olosuhteissa,
rahoitetaan EU:n vaalitarkkailuvaltuuskuntia ja tuetaan paikallisia,
alueellisia ja maailmanlaajuisia kampanjoita tärkeimmistä
ihmisoikeuskysymyksistä. Se on olennainen osa laajempia ulkoisen toiminnan
välineitä ihmisoikeuksien edistämiseksi ja turvaamiseksi. Sillä täydennetään
myös kriisien hallinnan ja ennaltaehkäisemisen välineitä, humanitaarista apua,
YUTP:n operaatioita ja vakautusvälinettä siten, että siitä annetaan nopeaa
tukea ihmisoikeuksien rikkomuksista johtuvissa hätätilanteissa. Sillä on myös
yhteys hätäapuun, kuntoutustoimiin ja kehitysyhteistyöhön, sillä se antaa
mahdollisuuden loukkausten uhrin fyysiseen ja henkiseen kuntoutukseen ja hänen
sopeuttamiseensa uudelleen yhteiskuntaan tai ihmisoikeuksien puolustajien
auttamiseen heidän tarvitessaan pikaista suojelua. 
On
olennaisen tärkeää varmistaa kentällä käytännönläheisellä tavalla demokratiaa
ja ihmisoikeuksia koskevan eurooppalaisen rahoitusvälineen ja muiden
vuorovaikutteisten välineiden keskinäinen koordinaatio ja työnjako erityisesti
tapausten tarvearviointivaiheessa. Demokratiaa ja ihmisoikeuksia koskeva
eurooppalainen rahoitusväline täydentää ECHOn operaatioita, sillä pakolaiset ja
humanitaarisen avun vastaanottajat ovat usein ihmisoikeusrikkomusten uhreja ja
kyseiset rikkomukset on dokumentoitava, rekisteröitävä ja käsiteltävä.
Demokratiaa ja ihmisoikeuksia koskevan eurooppalaisen rahoitusvälineen ja
vakautusvälineen (esim. hätätilanteissa), valtiosta riippumattomia toimijoita
koskevan ohjelman (esim. tuki kansalaisjärjestöille), Investointi ihmisiin
-ohjelman (esim. sukupuolten tasa-arvo ja syrjäytyneet ryhmät) ja myöhemmin
uuden kansalaisyhteiskuntaa tukevan naapuruuspolitiikan välineen välillä on
vahva synergia ja ne vahvistavat toisiaan. 
1.6.        Toiminnan ja sen
rahoitusvaikutusten kesto 
x Ehdotuksen/aloitteen mukaisen toiminnan kesto
on rajattu. 
–     
x Ehdotuksen/aloitteen mukainen toiminta alkaa 1.1.2014.
–     
     Rahoitusvaikutukset alkavat 1.1.2014 ja
päättyvät 31.12.2020.
¨ Ehdotuksen/aloitteen mukaisen toiminnan kestoa
ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.
1.7.        Hallinnointitapa (hallinnointitavat)[13] 
x komissio hallinnoi suoraan keskitetysti

x välillinen keskitetty hallinnointi, jossa täytäntöönpanotehtäviä on siirretty
–     
x toimeenpanovirastoille 
–     
x yhteisöjen perustamille elimille[14] 
–     
x kansallisille julkisoikeudellisille elimille tai julkisen palvelun
tehtäviä hoitaville elimille 
–     
x henkilöille, joille on annettu tehtäväksi toteuttaa Euroopan unionista
tehdyn sopimuksen V osaston mukaisia erityistoimia ja jotka nimetään
varainhoitoasetuksen 49 artiklan mukaisessa perussäädöksessä 
x hallinnointi yhteistyössä jäsenvaltioiden kanssa 
x hajautettu hallinnointi yhteistyössä kolmansien maiden kanssa 
x hallinnointi yhteistyössä kansainvälisten järjestöjen kanssa (tarkennettava)
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset:
Välineen
avulla voidaan sen erityisluonteen vuoksi reagoida arkaluonteisiin ja
monimutkaisiin ihmisoikeus- ja demokratiakysymyksiin erityisesti kaikkein
vaikeimmissa maissa ja tilanteissa sekä silloin, kun tarvitaan pikaista
suojelua. Sen vuoksi siihen on sovellettava mahdollisimman monta
hallinnointitapaa. 
2.           HALLINNOINTI 
2.1.        Seuranta- ja
raportointisäännöt 
Ilmoitetaan
sovellettavat aikavälit ja edellytykset
Euroopan
komission seuranta- ja arviointijärjestelmissä keskitytään entistä enemmän
tuloksiin, ja seurantaan ja arviointiin osallistuu komission henkilöstöä ja
ulkopuolisia asiantuntijoita.
Edustustojen
ja päätoimipaikan vastuuhenkilöt seuraavat jatkuvasti hankkeiden ja ohjelmien
täytäntöönpanoa eri tavoin, mahdollisuuksien mukaan myös menemällä paikan
päälle. Seurannan avulla saadaan arvokasta tietoa edistymisestä, ja
vastuuhenkilöt voivat havaita todelliset ja potentiaaliset pullonkaulat ja
tehdä tarvittavia korjauksia.
Riippumattomille
ulkopuolisille asiantuntijoille annetaan tehtäväksi arvioida EU:n ulkoisia
toimia kolmella eri tavalla. Arviointien avulla voidaan lisätä
vastuuvelvollisuutta ja parantaa käynnissä olevia toimia. Niissä otetaan myös
huomioon aiemmat kokemukset, joiden pohjalta tulevia politiikkoja ja toimia
voidaan kehittää. Kaikissa arviointivälineissä käytetään kansainvälisesti
tunnustettuja OECD:n kehitysapukomitean arviointikriteerejä, mukaan lukien
(mahdolliset) vaikutukset.
Hanketasolla
päätoimipaikan hallinnoima tulospainotteinen seurantajärjestelmä (ROM) tuottaa
lyhyen laatukatsauksen otoksesta toimia. Riippumattomat ROM-asiantuntijat
arvioivat jäsenneltyä ja vakiomuotoista menettelyä käyttäen hankkeen vahvuuksia
ja heikkouksia ja antavat suosituksia siitä, miten tuloksellisuutta voidaan
lisätä.
Hankkeesta
vastaava EU:n edustusto hallinnoi hanketason arviointeja, joissa laaditaan
yksityiskohtaisempi analyysi ja joiden pohjalta vastuuhenkilöt voivat kehittää
käynnissä olevia toimia ja valmistella uusia. Riippumattomille ulkopuolisille
asiantuntijoille, joilla on temaattista ja maantieteellistä asiantuntemusta,
annetaan tehtäväksi laatia kyseinen analyysi sekä kerätä palautetta ja näyttöä
kaikilta sidosryhmiltä, luonnollisestikin myös lopullisilta edunsaajilta.
Myös komissio
laatii strategisia arviointeja politiikoistaan alkaen ohjelmasuunnittelusta ja
strategiasta ja päätyen toimien täytäntöönpanoon tietyllä sektorilla (esim.
terveys tai koulutus), tietyssä maassa tai tietyllä alueella taikka tietyn
välineen osalta. Näistä arvioinneista on suurta apua muotoiltaessa politiikkoja
ja suunniteltaessa välineitä ja hankkeita. Arvioinnit julkaistaan komission
verkkosivuilla, ja neuvostolle ja Euroopan parlamentille esitettävään
vuosikertomukseen sisällytetään tiivistelmät niiden päätelmistä. 
2.2.        Hallinnointi- ja valvontajärjestelmä 
2.2.1.     Todetut riskit 
EIDHR:stä
rahoitettavien toimien toimintaympäristöön liittyvät seuraavat tämän välineen
tavoitteiden saavuttamista koskevat riskit: 
–                        
vaikeat kohdeympäristöt, joissa välineen mukaisia
toimia toteutetaan erityisesti kaikkien vaikeimmissa maissa/tilanteissa, voivat
luoda fyysisiä ja poliittisia esteitä hankkeiden toteuttamiselle,
–                        
hajanaiset ja pienet hankkeet ympäri maailmaa
voivat johtaa täytäntöönpano- ja valvontaresurssien pulaan,
–                        
useat erilaiset edunsaajat, joiden hallinnointi- ja
valvontarakenteet ovat erilaisia ja joiden kapasiteetti on usein heikko, voivat
johtaa täytäntöönpanovaikeuksiin ja -viiveisiin,
–                        
demokratian ja ihmisoikeuksien kehitystä useissa
kolmansissa maissa koskevien tietojen rajallinen laatu ja määrä ja usein
ristiriitainen luonne voivat rajoittaa komission kykyä ilmoittaa tuloksista ja
olla niistä vastuussa, 
–                        
hallintomäärärahojen puute voi johtaa
puutteellisiin resursseihin, jolloin välinettä ei voida hallinnoida
asianmukaisesti. 
2.2.2.     Valvontamenetelmä(t) 
Komission
sisäinen valvontaprosessi on suunniteltu niin, että sillä voidaan kohtuudella
varmistaa niiden tavoitteiden saavuttaminen, jotka liittyvät toimintojen
tuloksellisuuteen ja tehokkuuteen, tilinpäätösraportoinnin luotettavuuteen sekä
lainsäädäntö-, rahoitus- ja menettelykehyksen noudattamiseen. 
Komissio
soveltaa laajaa strategista politiikanteko- ja suunnitteluprosessia, sisäistä
ja ulkoista tarkastusta ja muita komission sisäisen valvonnan standardeja.
Komissio jatkaa nykyisen kirjanpitojärjestelmän (ABAC) sekä ulkoisen avun
erityisvälineiden, kuten unionin ulkopuolisiin maihin suunnattua unionin apua
hallinnoivan toimialan tietojärjestelmän (CRIS), käyttämistä. Se pyrkii
saavuttamaan kirjanpidon ja tilinpäätösraportoinnin korkeimmat standardit
saadakseen ulkoisilta tarkastajilta (tilintarkastustuomioistuin)
tarkastuskertomuksen, joka ei sisällä huomautuksia. 
Suurimman
tuloksellisuuden ja tehokkuuden saavuttamiseksi komissio käyttää räätälöityä
lähestymistapaa, joka kattaa seuraavat:
–                        
EU:n edustustot hallinnoivat hajautetusti suurinta
osaa ulkoisesta avusta 
–                        
taloudellisen vastuun selvä delegointi tulojen ja
menojen hyväksyjältä päätoimipaikkaan ja edustustoihin edelleenvaltuutuksen
välityksellä 
–                        
säännöllinen raportointi mukaan lukien edustuston
päällikön vuosittain laatima tarkastuslausuma
–                        
perusteellinen koulutusohjelma sekä
päätoimipaikassa että edustustoissa
–                        
merkittävät tuki- ja ohjaustoimet 
–                        
säännölliset tarkastukset 
–                        
hankesyklin hallintamenetelmä ja sen osien laadun
tukeminen
–                        
tehokkaan täytäntöönpanon mahdollistavat välineet
ohjelman/hankkeen hallinnointiin, seurantaan ja raportointiin, mukaan lukien
hankkeiden säännöllinen ulkopuolinen seuranta paikalla.
2.3.        Toimenpiteet petosten ja sääntöjenvastaisuuksien ehkäisemiseksi 
Ottaen
huomioon ne monet riskit, joita EuropeAidilla/FPI:llä on
toimintaympäristössään, niiden järjestelmissä on varauduttava sääntöjen
noudattamiseen liittyvien virheiden (sääntöjenvastaisuuksien) mahdollisesti
suureen määrään transaktioissa ja kehitettävä tehokkaat menetelmät virheiden
ehkäisemiseksi, havaitsemiseksi ja korjaamiseksi maksuprosessin mahdollisimman
varhaisessa vaiheessa. Käytännössä tämä tarkoittaa sitä, että sääntöjen
noudattamista koskevassa EuropeAidin/FPI:n valvonnassa pidetään tärkeimpänä
sekä ulkopuolisten tarkastajien että komission henkilöstön paikalla ennen
lopullisten hankemaksujen suorittamista tekemiä ennakkotarkastuksia, joita
tehdään usean vuoden ajan (samanaikaisesti joidenkin jälkitarkastusten kanssa),
mikä menee huomattavasti pidemmälle kuin mitä varainhoitoasetuksessa vaaditaan.
Sääntöjen noudattamista koskeva EuropeAidin/FPI:n valvonta muodostuu muun
muassa seuraavista tekijöistä:
Ehkäisevät toimenpiteet
–                        
apua hallinnoivalle henkilöstölle ja tarkastajille
annettava pakollinen peruskoulutus petoksiin liittyen;
–                        
ohjauksen antaminen (myös internetin välityksellä),
mukaan lukien julkaisut Practical Guide to Contracts, EuropeAid
Companion ja nk. varainhoidon työkalupakki (täytäntöönpanokumppaneille); 
–                        
ennakkoarviointi sen varmistamiseksi, että
viranomaisilla, jotka hallinnoivat EU-varoja hajautetusti ja yhteistyössä
muiden tahojen kanssa, on käytössään asianmukaiset keinot kyseisten varojen
käyttöön liittyvien petosten ehkäisemiseksi ja havaitsemiseksi;
–                        
kumppanimaassa käytössä olevien
petostentorjuntamekanismien ennakkoarviointi osana julkisen varainhoidon
arviointia ehtona budjettituen saamiselle (toisin sanoen aktiivinen
sitoutuminen petosten ja korruption torjuntaan, pätevät valvontaviranomaiset,
tuomioistuinlaitoksen riittävät valmiudet sekä tehokkaat toiminta- ja
seuraamusmekanismit); 
–                        
komissio allekirjoitti Accrassa vuonna 2008
kansainvälisen avun avoimuutta koskevan IATI-aloitteen, jonka ansiosta
apuvirtoja koskevista tiedoista ja asiakirjoista tulee ajankohtaisempia,
yksityiskohtaisempia ja säännöllisempiä; 
–                        
komissio aloitti 14. lokakuuta 2011 apua koskevien
tietojen julkaisemista koskevan IATI-vaatimuksen ensimmäisen vaiheen
täytäntöönpanon avun tuloksellisuudesta Busanissa marraskuussa 2011 järjestettävän
korkean tason foorumin edellä. Lisäksi komissio aikoo tehdä EU:n
jäsenvaltioiden kanssa yhteistyötä yhteisen verkkopohjaisen IT-sovelluksen
(TR-AID) kehittämiseksi. Sovellus muuntaa IATIn ja muiden lähteiden kautta
toimitetut EU:n antamaa apua koskevat tiedot käyttäjäystävällisemmiksi.
Havaitsemista helpottavat ja korjaavat toimenpiteet
–                        
ulkoiset, myös Euroopan
tilintarkastustuomioistuimen tekemät (sekä pakolliset että riskiperusteiset)
tarkastukset;
–                        
jälkitarkastukset (riskiperusteiset) ja
takaisinperintä; 
–                        
EU:n rahoituksen jäädyttäminen vakavissa
petostapauksissa laajamittainen korruptio mukaan luettuna, kunnes viranomaiset
ovat toteuttaneet asianmukaiset toimet tilanteen korjaamiseksi ja vastaavien
petosten ehkäisemiseksi tulevaisuudessa. 
EuropeAid/FPI muokkaa petostentorjuntastrategiaansa 24. kesäkuuta 2011
hyväksyttyä komission uutta petostentorjuntastrategiaa vastaavaksi
varmistaakseen muun muassa, että 
–                        
petoksentorjuntaan liittyvä EuropeAidin/FPI:n
sisäinen valvonta vastaa täysin komission uutta strategiaa; 
–                        
petosriskien hallintaan sovellettavassa EuropeAidin/FPI:n
lähestymistavassa suuntaudutaan petoksille alttiiden osa-alueiden ja
asianmukaisten vastatoimien kartoittamiseen; 
–                        
EU:n varojen käyttöön suunnitellut kolmansien
maiden järjestelmät tuottavat merkityksellistä tietoa, jota voidaan hyödyntää
petosriskien hallinnassa (esim. päällekkäisrahoitus);
–                        
tarvittaessa luodaan verkostoja ja
tarkoituksenmukaisia IT-välineitä ulkoiseen apuun liittyvien petosten
analysoimiseen. 2.4. Valvontatoimien arvioidut kustannukset ja edut
Vuosien
2014–2020 talousarviosuunnittelussa sisäisen valvonnan / hallinnoinnin
arvioidut kustannukset ovat koko EuropeAidin osalta vuositasolla keskimäärin 658
miljoonaa euroa maksusitoumuksina. Määrään sisältyy EKR:n hallinnointikulut.
EKR toimii EuropeAidin hallinnointirakenteen puitteissa. Nämä
”ei-operatiiviset” kustannukset ovat noin 6,4 prosenttia arviolta 10,2
miljardin euron vuotuisesta keskimäärästä, joka on varattu EuropeAidin
kaikkiin (operatiivisiin ja hallinnollisiin) sitoumuksiin, jotka rahoitetaan
EU:n yleisestä talousarviosta ja Euroopan kehitysrahastosta vuosina 2014–2020. 
Näissä
hallinnointikuluissa on huomioitu EuropeAidin koko henkilöstöstä
(päätoimipaikka ja edustustot), infrastruktuurista, matkoista, koulutuksesta,
seurannasta, arvioinnista ja (myös edunsaajien tekemistä) tarkastussopimuksista
aiheutuvat menot.
EuropeAid
aikoo ajan mittaan vähentää hallinnoinnin ja operatiivisen toiminnan osuutta
uusien välineiden mukaisten parempien ja yksinkertaisempien järjestelyjen
ansiosta hyödyntäen muutoksia, joita on odotettavissa varainhoitoasetuksen
tarkistuksen myötä. Nämä hallinnointikulut mahdollistavat toimintapoliittisten
tavoitteiden saavuttamisen, resurssien tehokkaan ja tuloksellisen käytön sekä
selkeiden ja kustannustehokkaiden ehkäisevien toimenpiteiden ja tarkastusten
käytön varainkäytön laillisuuden ja sääntöjenmukaisuuden varmistamiseksi. 
Vaikka
hallinnoinnin luonnetta ja kohdentamista sekä sääntöjen noudattamisen valvontaa
on tarkoitus kehittää edelleen, nämä kustannukset ovat kokonaisuudessaan
välttämättömiä välineiden tavoitteiden saavuttamiseksi tuloksellisesti ja
tehokkaasti niin, että sääntöjenvastaisuuksien riski jää mahdollisimman
pieneksi (alle 2 prosentin jäännösvirheaste). Kustannukset ovat huomattavasti
alhaisemmat kuin riskit, joita sisältyy sisäisen valvonnan lopettamiseen tai
vähentämiseen tällä riskialttiilla osa-alueella. 
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
3.1.        Kyseeseen tuleva(t) monivuotisen rahoituskehyksen otsake/otsakkeet ja
menopuolen budjettikohta/kohdat 
·      Talousarviossa jo olevat budjettikohdat 
Monivuotisen rahoituskehyksen otsakkeiden ja
budjettikohtien mukaisessa järjestyksessä.
 Moniv. rahoitus-kehyksen otsake || Budjettikohta || Määräraha-laji || Rahoitusosuudet 
 Numero: || JM/EI-JM ([15])   || EFTA-mailta[16]   || ehdokas-mailta[17]   || kolman-silta mailta || varainhoito-asetuksen 18 artiklan 1 kohdan aa alakohdassa tarkoitetut rahoitusosuudet 
 4 || 19 04: Demokratiaa ja ihmisoikeuksia koskeva eurooppalainen väline 19 04 01 Demokratiaa ja ihmisoikeuksia koskeva eurooppalainen väline (EIDHR) 19 04 03 Vaalitarkkailu 19 04 05 Aikaisemman yhteistyön loppuun saattaminen 19 04 06 Pilottihanke – EU:n ja Venäjän kansalaisyhteiskuntafoorumi 19 04 07 Pilottihanke – Rahoitus kidutuksen uhreja varten || Ei sovelleta || EI || EI || EI || EI 
·      Uudet perustettaviksi esitetyt budjettikohdat

Monivuotisen
rahoituskehyksen otsakkeiden ja budjettikohtien mukaisessa järjestyksessä.
 Moniv. rahoitus-kehyksen otsake || Budjettikohta || Määrä-rahalaji || Rahoitusosuudet 
 Numero 19 04 || JM/EI-JM || EFTA-mailta || ehdokas-mailta || kolman-silta mailta || varainhoito-asetuksen 18 artiklan 1 kohdan aa alakohdassa tarkoitetut rahoitusosuudet 
 4 || 19 04: Demokratiaa ja ihmisoikeuksia koskeva eurooppalainen väline 19 04 01 Demokratiaa ja ihmisoikeuksia koskeva eurooppalainen väline (EIDHR ilman EU:n vaalitarkkailuvaltuuskuntaa) 19 04 02 EU:n vaalitarkkailuvaltuuskunnat 19 04 03 Aikaisemman yhteistyön loppuun saattaminen || Ei sovelleta || EI || EI || EI || EI 
3.2.        Arvioidut vaikutukset menoihin 
3.2.1.     Yhteenveto arvioiduista vaikutuksista menoihin
milj. euroa (kolmen desimaalin tarkkuudella)
 Monivuotisen rahoituskehyksen otsake: || 4 || ”Globaali Eurooppa” 
 PO: DEVCO/FPI ||   ||   || 2014 || 2015 || 2016 || 2017 || 2018 || 2019 || 2020 || YHTEENSÄ 
  Toimintamäärärahat ||   ||   ||   ||   ||   ||   ||   ||   
 19 04 || Sitoumukset || (1) || 198,63 || 202,84 || 207,04 || 211,34 || 213,93 || 220,24 || 224,84 || 1 478,87 
 Maksut || (2) || 178,43 || 182,24 || 186,04 || 189,94 || 192,03 || 197,94 || 202,14 || 1 328,77 
 Tiettyjen ohjelmien määrärahoista katettavat hallintomäärärahat[18] Budjettikohdan numero 19 01 04 03 ||   ||   ||   ||   ||   ||   ||   ||   ||   ||   
   || (3) || 13,57 || 13,66 || 13,76 || 13,86 || 15,77 || 14,06 || 14,16 || 98,83 
 PO DEVCO/FPI:n määrärahat YHTEENSÄ || Sitoumukset || =1+1a +3 || 212,20 || 216,50 || 220,80 || 225,20 || 229,70 || 234,30 || 239,00 || 1 577,70 
   || Maksut || =2 +3 || 192,00 || 195,90 || 199,80 || 203,80 || 207,80 || 212,00 || 216,30 || 1 427,60 
  Toimintamäärärahat YHTEENSÄ || Sitoumukset || (4) || 198,63 || 202,84 || 207,04 || 211,34 || 213,93 || 220,24 || 224,84 || 1 478,87 
 Maksut || (5) || 178,43 || 182,24 || 186,04 || 189,94 || 192,03 || 197,94 || 202,14 || 1 328,77 
  Tiettyjen ohjelmien määrärahoista katettavat hallintomäärärahat YHTEENSÄ || (6) || 13,57 || 13,66 || 13,76 || 13,86 || 15,77 || 14,06 || 14,16 || 98,83 
 Monivuotisen rahoituskehyksen OTSAKKEESEEN <4> kuuluvat määrärahat YHTEENSÄ || Sitoumukset || =4+ 6 || 212,20 || 216,50 || 220,80 || 225,20 || 229,70 || 234,30 || 239,00 || 1 577,70 
 Maksut || =5+ 6 || 192,00 || 195,90 || 199,80 || 203,80 || 207,80 || 212,00 || 216,30 || 1 427,60 
milj. euroa (kolmen desimaalin tarkkuudella)
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella)
   ||   ||   || 2014 || 2015 || 2016 || 2017 || 2018 || 2019 || 2020 || YHTEENSÄ 
 PO: DEVCO/FPI || 
  Henkilöresurssit || 7,168 || 7,096 || 7,024 || 6,953 || 6,953 || 6,953 || 6,953 || 49,100 
  Muut hallintomenot || 0,595 || 0,547 || 0,541 || 0,540 || 0,541 || 0,541 || 0,541 || 3,846 
 PO DEVCO/FPI YHTEENSÄ || Määrärahat || 7,763 || 7,643 || 7,565 || 7,493 || 7,494 || 7,494 || 7,494 || 52,945 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 7,763 || 7,643 || 7,565 || 7,493 || 7,494 || 7,494 || 7,494 || 52,945 
milj. euroa (kolmen desimaalin tarkkuudella)
   ||   ||   || vuosi n 2014 || vuosi n + 1 2015 || vuosi n + 2 2016 || vuosi n + 3 2017 || vuosi n + 4 2018 || vuosi n + 5 2019 || vuosi n + 6 2020 || YHTEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 219,963 || 224,143 || 228,365 || 232,693 || 237,194 || 241,794 || 246,494 || 1 630,645 
 Maksut || 199,763 || 203,543 || 207,365 || 211,293 || 215,294 || 219,494 || 223,794 || 1 480,545 
3.2.2.     Arvioidut vaikutukset toimintamäärärahoihin
–     
¨  Ehdotus/aloite ei edellytä
toimintamäärärahoja. 
–     
x Ehdotus/aloite edellyttää
toimintamäärärahoja seuraavasti:
Maksusitoumusmäärärahat, milj. euroa (kolmen
desimaalin tarkkuudella)
 Tavoitteet ja tuotokset   ò ||   ||   || 2014 || 2015 || 2016 || 2017 || 2018 || 2019 || 2020 || YHTEENSÄ 
 TUOTOKSET 
 Tyyppi[19]   || Keskimäär. kustannukset || Lukumäärä || Kustannus || Lukumäärä || Kustannus || Luku määrä || Kustannus || Luku määrä || Kustannus || Lukumäärä || Kustannus || Luku määrä || Kustannus || Lukumäärä || Kustannus || Lukumäärä yhteensä || Kustannukset yhteensä 
 ERITYISTAVOITE 1[20] Temaattiset kampanjat (esim. kidutus, kuolemanrangaistus, jne.) ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 1 || 78–88 || 43–53 || 78–88 || 43–53 || 78–88 || 43–53 || 78–88 || 43–53 || 78–88 || 43–53 || 78–88 || 43–53 || 78–88 || 43–53 || 546–616 || 20–25 % 
 ERITYISTAVOITE 2 Toimivan kansalaisyhteiskunnan kehittäminen ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 2 || 340–390 || 76 || 340–390 || 76 || 340–390 || 76 || 340–390 || 76 || 340–390 || 76 || 340–390 || 76 || 340–390 || 76 || 2 380– 2 730 || 35–40 % 
 ERITYISTAVOITE 3 Ihmisoikeuksia koskevat hätätilanteet ja kaikkein vaikeimmat olosuhteet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 3 || 52–76 || 22,2–33,2 || 52–76 || 22,2–33,2 || 52–76 || 22,2–33,2 || 52–76 || 22,2–33,2 || 52–76 || 22,2–33,2 || 52–76 || 22,2–33,2 || 52–76 || 22,2–33,2 || 294–371 || 20–25 % 
 ERITYISTAVOITE 4 Tuki demokraattisille prosesseille ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Välisumma erityistavoite 4 || 47–86 || 46,4–76,6 || 47–86 || 46,4–76,6 || 47–86 || 46,4–76,6 || 47–86 || 46,4–76,6 || 47–86 || 46,4–76,6 || 47–86 || 46,4–76,6 || 47–86 || 46,4–76,6 || 329–602 || 25–30 % 
 josta vaalitarkkailuvaltuuskunnat || 11–14 || 44–55 || 11–14 || 44–55 || 11–14 || 44–55 || 11–14 || 44–55 || 11–14 || 44–55 || 11–14 || 44–55 || 11–14 || 44–55 || 77–98 || 20–25 % 
 KUSTANNUKSET YHTEENSÄ || 506–640 || 198,63 || 506–640 || 202,84 || 506–640 || 207,04 || 506–640 || 211,34 || 506–640 || 213,93 || 506–640 || 220,24 || 506–640 || 224,84 || 3 542–4 480 || 1 478,87 
·                         
 
3.2.3.     Arvioidut vaikutukset hallintomäärärahoihin
3.2.3.1.  Yhteenveto
–     
¨  Ehdotus/aloite ei edellytä
hallintomäärärahoja.
–     
x Ehdotus/aloite edellyttää
hallintomäärärahoja seuraavasti:
milj. euroa (kolmen desimaalin tarkkuudella)
   || vuosi n[21] 2014   || vuosi n + 1 2015 || vuosi n + 2 2016 || vuosi n + 3 2107 || vuosi n + 4 2018 || vuosi n + 5 2019 || vuosi n + 6 2020 || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit || 7,17 || 7,10 || 7,02 || 6,95 || 6,95 || 6,95 || 6,95 || 49,10 
 Muut hallintomenot || 0,595 || 0,547 || 0,541 || 0,540 || 0,541 || 0,541 || 0,541 || 3,846 
 Monivuotisen rahoituskehyksen OTSAKE 5, välisumma || 7,763 || 7,643 || 7,565 || 7,493 || 7,494 || 7,494 || 7,494 || 52,945 
 Monivuotisen rahoituskehyksen OTSAKKEESEEN 5[22] sisältymättömät   ||   ||   ||   ||   ||   ||   ||   ||   
 Henkilöresurssit || 8,81 || 8,81 || 8,81 || 8,81 || 8,81 || 8,81 || 8,81 || 61,67 
 Muut hallintomenot || 4,76 || 4,85 || 4,95 || 5,05 || 6,96 || 5,25 || 5,35 || 37,16 
 Monivuotisen rahoituskehyksen OTSAKKEESEEN 5 sisältymättömät, välisumma || 13,57 || 13,66 || 13,76 || 13,86 || 15,77 || 14,06 || 14,16 || 98,83 
 YHTEENSÄ || 21,333 || 21,306 || 21,324 || 21,349 || 23,264 || 21,551 || 21,654 || 151,780 || 
3.2.3.2.  Henkilöresurssien arvioitu
tarve
–     
¨  Ehdotus/aloite ei edellytä henkilöresursseja. 
–     
x Ehdotus/aloite edellyttää henkilöresursseja seuraavasti:
arvio kokonaislukuina (tai enintään yhden
desimaalin tarkkuudella)
   || 2014 || 2015 || 2016 || 2017 || 2018 || 2019 || 2020 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) 
 XX 01 01 01 (päätoimipaikka ja komission edustustot EU:ssa) || 35,1 || 34,8 || 34,4 || 34,1 || 34,1 || 34,1 || 34,1 
 XX 01 01 02 (edustustot EU:n ulkopuolella) || 9,8 || 9,7 || 9,6 || 9,5 || 9,5 || 9,5 || 9,5 
 XX 01 05 01 (epäsuora tutkimustoiminta) ||   ||   ||   ||   ||   ||   ||   
 10 01 05 01 (suora tutkimustoiminta) ||   ||   ||   ||   ||   ||   ||   
  Ulkopuolinen henkilöstö (kokoaikaiseksi muutettuna) FTE)[23]   
 XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) || 5,2 || 5,2 || 5,1 || 5,1 || 5,1 || 5,1 || 5,1 
 XX 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) ||   ||   ||   ||   ||   ||   ||   
 XX 01 04 yy[24]   || - päätoimipaikassa[25]   || 34,7 || 34,1 || 33,4 || 32,7 || 32,1 || 31,5 || 30,9 
 - edustustoissa || 73,4 || 73,4 || 73,4 || 73,4 || 73,4 || 73,4 || 73,4 
 XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 Muu budjettikohta (mikä?) ||   ||   ||   ||   ||   ||   ||   
 YHTEENSÄ || 158,3 || 157,1 || 155,9 || 154,8 || 154,1 || 153,5 || 152,9 
Vuoden 2014 osalta
otsakkeeseen 5 kuuluvat henkilöresurssit jakautuvat DEVCOn ja FPI:n kesken
seuraavasti:
-
henkilöstötaulukko: FPI:n osalta 5,5 kokoaikaiseksi muutettua virkaa ja DEVCOn
osalta 39,4 kokoaikaiseksi muutettua virkaa (yhteensä 44,9 kokoaikaiseksi
muutettua virkaa)
- ulkopuolinen
henkilöstö: FPI:n osalta 3,2 kokoaikaiseksi muutettua virkaa ja DEVCOn osalta 2
kokoaikaiseksi muutettua virkaa (yhteensä 5,2 kokoaikaiseksi muutettua virkaa).
Otsakkeeseen 4
kuuluvien henkilöresurssien osalta (EIDHR-ohjelman BA-budjettikohta)
BA-budjettikohdasta vuonna 2014 rahoitettavan henkilöstön määrä on DEVCOn
osalta 102,1 sopimussuhteista toimihenkilöä (28,7 päätoimipaikassa ja 73,4
edustustoissa) ja FPI:n osalta 6 sopimussuhteista toimihenkilöä
päätoimipaikassa. 
XX viittaa
kyseessä olevaan toimintalohkoon eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Rahoituspäätökset ja operatiiviset päätökset ja niiden täytäntöönpano 
 Ulkopuolinen henkilöstö || Tekninen täytäntöönpano 
3.2.4.     Yhteensopivuus nykyisen
monivuotisen rahoituskehyksen kanssa 
–     
x Ehdotus/aloite on nykyisen monivuotisen rahoituskehyksen mukainen.
–     
x Ehdotus/aloite edellyttää rahoituskehyksen asianomaisen otsakkeen
rahoitussuunnitelman muuttamista.
Selvitys rahoitussuunnitelmaan tarvittavista
muutoksista, mainittava myös kyseeseen tulevat budjettikohdat ja määrät
–     
¨  Ehdotus/aloite edellyttää joustovälineen varojen käyttöön ottamista
tai monivuotisen rahoituskehyksen tarkistamista[26].
Selvitys tarvittavista toimenpiteistä, mainittava myös
kyseeseen tulevat rahoituskehyksen otsakkeet, budjettikohdat ja määrät
3.2.5.     Ulkopuolisten tahojen
osallistuminen rahoitukseen 
–     
x Ehdotuksen/aloitteen rahoittamiseen ei osallistu ulkopuolisia tahoja.
–     
¨ Ehdotuksen/aloitteen rahoittamiseen osallistuu ulkopuolisia tahoja
seuraavasti (arvio):
3.3.        Arvioidut vaikutukset
tuloihin 
–     
¨  Ehdotuksella/aloitteella ei ole vaikutuksia tuloihin.
–     
x Ehdotuksella/aloitteella on vaikutuksia tuloihin seuraavasti:
–                   
x        vaikutukset omiin varoihin
–                   
¨         vaikutukset sekalaisiin tuloihin
[1]               Euroopan
parlamentin ja neuvoston asetus (EY) N:o 1889/2006, annettu 20 päivänä
joulukuuta 2006, demokratian ja ihmisoikeuksien maailmanlaajuista edistämistä
koskevasta rahoitusvälineestä (EUVL L 386/1 – johdanto-osan 8 kappale).
[2]               Neuvoston
päätelmät demokratian tukemisesta EU:n ulkosuhteissa – Johdonmukaisuuden ja
tehokkuuden lisääminen, 16081/09.
[3]               Neuvoston
päätelmät demokratian tukemisesta EU:n ulkosuhteissa – vuoden 2010
edistyskertomus ja luettelo ehdotetuista pilottimaista, 3058. ULKOSUHTEIDEN
neuvoston kokous 13. joulukuuta 2010 Brysselissä.
[4]               Komission
tiedonanto, annettu 25. tammikuuta 2006.
[5]               Neuvoston
päätös 2010/427/EU, annettu 26 päivänä heinäkuuta 2010.
[6]               Rauha ja
turvallisuus, köyhyyden vähentäminen, humanitaarinen apu, investoinnit
laajentumismaiden ja naapurimaiden vakauteen ja kasvuun, globaaleihin
haasteisiin vastaaminen, EU:n ja kansainvälisten standardien ja arvojen
edistäminen sekä kasvun ja kilpailukyvyn tukeminen ulkomailla. 
[7]               EUVL C ,
, s. .
[8]               EUVL C ,
, s. .
[9]               EUVL L
386, 29.12.2006, s. 1–11. 
[10]             EUVL …
[11]             ABM:
toimintoperusteinen johtaminen; ABB: toimintoperusteinen budjetointi.
[12]             Sellaisina
kuin nämä on määritelty varainhoitoasetuksen 49 artiklan 6 kohdan a
ja b alakohdassa.
[13]             Kuvaukset
eri hallinnointitavoista ja viittaukset varainhoitoasetukseen ovat saatavilla
budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html.
[14]             Sellaisina
kuin nämä on määritelty varainhoitoasetuksen 185 artiklassa.
[15]             JM =
jaksotetut määrärahat; EI-JM = jaksottamattomat määrärahat.
[16]             EFTA:
Euroopan vapaakauppaliitto. 
[17]             Ehdokasmaat
ja soveltuvin osin Länsi-Balkanin mahdolliset ehdokasmaat.
[18]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[19]             Tuotokset
ovat tuloksena olevia tuotteita tai palveluita (esim. rahoitettujen
opiskelijavaihtojen määrä, rakennetut tiekilometrit, jne.)
[20]             Kuten
kuvattu kohdassa 1.4.2 ”Erityistavoitteet”.
[21]             Vuosi n on
ehdotuksen/aloitteen toteutuksen aloitusvuosi.
[22]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[23]             CA=sopimussuhteinen
toimihenkilö; INT=vuokrahenkilöstö (”Intérimaire”); JED=”Jeune Expert en
Délégation” (nuoremmat asiantuntijat lähetystöissä) ; LA= paikallinen
toimihenkilö; SNE=kansallinen asiantuntija. 
[24]             Toimintamäärärahoista
katettavan ulkopuolisen henkilöstön enimmäismäärä (entiset BA-budjettikohdat).
[25]             Etenkin
rakennerahastot, Euroopan maaseudun kehittämisen maatalousrahasto
(maaseuturahasto) ja Euroopan kalatalousrahasto.
[26]             Katso
toimielinten sopimuksen 19 ja 24 kohta.